title: HMS Avon Vale

text: "HMS Avon Vale" valmistui telakalta 17. helmikuuta 1941, jolloin sen koeajot aloitettiin. Aluksen koeajot suoritettiin nopeutettuina ja se siirrettiin laivastolle hyväksyttäväksi. Hyväksynnän jälkeen alus siirrettiin Scapa Flow'hun varustettavaksi, jolloin se samalla määrättiin läntisen reitin () alaisuuteen osana Irlanninmerelle sijoitettuja laivastovoimia (). Alus viipyi kuitenkin maaliskuun koulutettavana Scapa Flo'wssa.


title: HMS Avon Vale

text: "HMS Avon Vale" liittyi huhtikuussa Irlanninmerelle sijoitettuihin yksiköihin aloittaen siten saattueiden suojaamisen. Alus määrättiin toukokuussa siirtymään Gibraltarille, jossa se aloitti kesäkuussa saattueiden suojaamisen yhdessä saattuehävittäjien "HMS Eridgen" ja "HMS Farndalen" kanssa.


title: HMS Avon Vale

text: "HMS Avon Vale" määrättiin heinäkuussa liittymään saattueen GM1 suojaamiseen Maltalle (operaatio Substance). Alus liittyi joukkojenkuljetussaattueeseen WS9C, jonka nimi muuttui Gibraltarilla GM1:ksi, yhdessä "HMAS Nestorin", "HMS Eridgen" ja "HMS Farndalen" kanssa suojaamaan Gibraltarille matkaavaa kuljetusalus "HMS Pasteuria".


title: HMS Avon Vale

text: "HMS Avon Vale" aloitti 20. heinäkuuta matkansa saattueen mukana Gibraltarilta kohti Maltaa. Alus kuului saattueen suojaksi muodostettuun Force X:ään. Saattue joutui 23.heinäkuuta Sardiniasta saapuneiden lentokoneiden hyökkäyksen kohteeksi. "HMS Avon Vale" irrotettiin saattueesta suojaamaan hyökkäyksessä vaurioitunutta risteilijä "HMS Manchesteriä" Gibraltarille.


title: HMS Avon Vale

text: "HMS Avon Vale" liitettiin 2. syyskuuta Gibraltarilta Liverpooliin matkaavan saattueen HG72 suojaksi. Alus määrättiin itäiselle Välimerelle, jonne sen tuli siirtyä Hyväntoivonniemen reittiä. Alus erkani saattueesta vielä samana päivänä palaten Gibraltarille, josta se aloitti matkansa etelään liittyäkseen 5. Hävittäjälaivueeseen Aleksandriassa.


title: HMS Avon Vale

text: "HMS Avon Vale" liittyi marraskuussa laivueeseensa Aleksandriassa. Alus suojasi 27. marraskuuta yhdessä "HMAS Parramattan" kanssa kauppalaiva "SS Hannen" matkan Tobrukiin. Matkan aikana se pelasti Saksan laivaston sukellusvene "U-559" upottaman "HMAS Parramattan" eloonjääneet 20 merimiestä.


title: HMS Avon Vale

text: "HMS Avon Vale" suojasi 30. marraskuuta saattueen AT1 matkan Tobrukiin yhdessä "HMS Heythropin" kanssa. Saattue saapui 2. joulukuuta Tobrukiin, josta se aloitti 5. joulukuuta paluumatkan Aleksandriaan saattueena TA1.


title: HMS Avon Vale

text: "HMS Avon Vale" siirrettiin itäisen Välimeren saattajaosastoon. Alus saattoi 12. tammikuuta 1942 saattueen MW9A. Saattue joutui seuraavana päivänä ilmahyökkäykseen.


title: HMS Avon Vale

text: "HMS Avon Vale" suojasi 20. tammikuuta saattuetta MW10, joka joutui 22. tammikuuta syöksypommittajien maaliksi sekä Italian laivaston merellelähtöuhan alle. Alus vaurioitui ilmahyökkäyksessä ja lisäksi se kärsi lisävaurioita törmäyksessä toisen aluksen kanssa. Alus määrättiin 29. tammikuuta palaamaan kotimaahan korjattavaksi.


title: HMS Avon Vale

text: "HMS Avon Vale" suojasi vaurioitunutta risteilijä "HMS Auroraa" matkalla Maltalta Gibraltarille ja edelleen Falmouthiin. Alus otettiin telakalle huhtikuussa.


title: HMS Avon Vale

text: "HMS Avon Vale" palasi heinäkuussa koeajojen ja koulutusjakson jälkeen palvelukseen. Alus määrättiin läntisen kulkureitin joukkoihin saattueiden suojaksi. Se määrättiin edelleen Freetowniin, jonne se siirtyi syyskuussa.


title: HMS Avon Vale

text: "HMS Avon Vale" suojasi saattueita Freetownin alueella. Alus liittyi 20. lokakuuta joukkojenkuljetussaattueeseen WS23 matkalla Hyväntoivonniemelle. Se erkani saattueesta 23. lokakuuta palaten Freetowniin. Alus palasi Gibraltarille suojaten joukkojenkuljetussaattuetta, joka kuljetti joukkoja Pohjois-Afrikan maihinnousuun (operaatio Torch).


title: HMS Avon Vale

text: "HMS Avon Vale" liitettiin maihinnousun Keskiseen laivasto-osastoon tukemaan maihinnousua Oraniin, mistä alus vapautettiin 8. marraskuuta suojaamaan saattueita Pohjois-Afrikan rannikolla.


title: HMS Avon Vale

text: "HMS Avon Vale" siirrettiin tammikuussa 1943 59. Hävittäjäviirikköön liittyen Gibraltarille sijoitettuihin "HMS Calpeen", "HMS Farndaleen" ja "HMS Puckeridgeen". Alus kärsi 29. tammikuuta ilmahyökkäyksessä saamansa torpedo-osuman seurauksena suuret vauriot. Aluksen koko keula irtosi. "HMS Bicester" hinasi sen kelluvan peräosan Gibraltarille.


title: HMS Avon Vale

text: "HMS Avon Valelle" tehtiin Gibraltarilla tarvittavat korjaukset kotimaahan siirtoa varten. Alus odotti maalis- ja toukokuun Gibraltarilla sopivaa alusta hinaamaan se kotimaahan. Alus liitettiin 25. kesäkuuta saattueeseen MKS15, jonka mukana se saapui 7. heinäkuuta Englantiin. Se siirrettiin 25. heinäkuuta Chathamin telakalle korjattavaksi.


title: HMS Avon Vale

text: "HMS Avon Vale" päätettiin tammikuussa 1944 siirtää Kreikan laivastolle nimellä "HHMS Aegaion", mutta siirtoa ei koskaan toteutettu kreikkalaisen miehistön kapinoinnin vuoksi. Aluksen korjaukset valmistuivat 14. huhtikuuta, jolloin se siirrettiin koeajoihin ja koulutukseen.


title: HMS Avon Vale

text: "HMS Avon Vale" palasi palvelukseen toukokuussa, jolloin se määrättiin suojaamaan Normandian maihinnousun saattueita. Alus siirtyi Portsmouthiin, jossa se liittyi Force L:ään. Se suojasi 6. kesäkuuta saattueen L1 Noresta.


title: HMS Avon Vale

text: "HMS Avon Vale" oli elokuussa huollettavana Tynessä, minkä jälkeen se määrättiin Välimerelle 22. Hävittäjälaivueeseen. Alus palveli laivueen mukana itäisellä Välimerellä. Alus siirrettiin lokakuussa Egeanmerelle saattueiden suojaksi, partiointiin sekä tukemaan maavoimien taistelua. Alus kohtasi yhdessä "HMS Wheatlandin" kanssa Saksan laivaston saattueen Lussinosta etelään. Seuranneessa taistelussa upposivat torpedovene "TA20", korvetit "UJ202" ja "UJ208" ().


title: HMS Avon Vale

text: "HMS Avon Vale" määrättiin joulukuussa huollon jälkeen Itäiseen laivastoon. Alus aloitti matkansa kotimaahan huollettavaksi. Se liittyi tammikuussa 1945 Harwichissa 16. Hävittäjälaivueeseen odottaessaan huoltoon pääsyä. Aluksen huolto siirrettiin Tarantoon Italiaan, jonne alus siirtyi helmikuussa. Se otettiin telakalle maaliskuussa.


title: HMS Avon Vale

text: "HMS Avon Vale" palasi palvelukseen toukokuussa, minkä jälkeen se palasi kotimaahan poistettavaksi palveluksesta ja siirrettäväksi ulkomaan palvelukseen. Alus palasi palvelukseen kesäkuussa, jolloin se aloitti valmistelut siirtoa varten. Alus oli heinäkuussa koulutettavana Välimerellä ja sen siirto peruutettiin elokuussa, minkä jälkeen se palasi kotimaahan.


title: HMS Avon Vale

text: "HMS Avon Valen" palattua kotimaahan se poistettiin palveluksesta Devonportissa ja se sijoitettiin 10. joulukuuta Plymouthin reserviin. Alus oli huollettavana 1949 Sheernessissä, minkä jälkeen se siirrettiin Sheernessin reserviin. Sheernessin osaston lakkauttamisen jälkeen alus siirrettiin Hartlepooliin, jossa se makasi poistolistalle sijoittamiseen saakka. Alus myytiin 1958 BISCOlle, joka siirsi sen T. A. Youngille Sunderlandiin romutettavaksi. Alus saapui 15. toukokuuta 1958 Sunderlandiin hinattuna.


title: Piia Suomalainen

text: Piia Suomalainen (s. 9. heinäkuuta 1984 Helsinki) on suomalainen tennispelaaja, joka edustaa tennisseura Smash-Tennistä Helsingistä. Parhaimmillaan hän on sijoittunut WTA-maailmanlistalla kaksinpelissä sijalle 356 lokakuussa 2011 ja nelinpelissä sijalle 528 joulukuussa 2006. Hän on voittanut neljä ITF-turnausta kaksinpelissä sekä nelinpelissä. Hän on edustanut Suomea Fed Cupissa vuosina 2002, 2003, 2005–2007, 2009–2015 ja 2017.


title: Piia Suomalainen

text: Hän on voittanut tenniksen Suomen mestaruuden ulkokentillä kaksinpelissä vuosina 2002, 2006, 2013 ja 2017 ja nelinpelissä 2001, 2002 ja 2003 sekä sisäkentillä kaksinpelissä vuosina 2005, 2006 ja 2014 ja nelinpelissä 2002 ja 2006.


title: Waitin’ to Inhale

text: Waitin' to Inhale on Devin the Duden neljäs sooloalbumi, joka julkaistiin 20. maaliskuuta 2007. Levyllä vierailevat muun muassa André 3000, Snoop Dogg, Lil Wayne sekä Bun B.


title: Waitin’ to Inhale

text: Albumi debytoi Yhdysvalloissa Billboard 200 -listan sijalla 30.


title: Koripallon Copa del Rey

text: Copa del Rey on Espanjan koripallon korkeimman sarjatason Liga ACB:n seurojen muodostaman Asociación de Clubs de Balonceston organisoima kilpailu, joka järjestetään vuosittain. Copa del Reytä on pelattu vuodesta 1933 lähtien, ja se on ensimmäinen Espanjassa järjestetty koripallokilpailu. Cup tunnettiin kenraali Francisco Francon aikana nimellä Copa del Generalísimo vuoteen 1977 asti, jolloin se nimettiin Espanjan kuninkaan mukaan Copa del Reyksi (”kuninkaan cup”).


title: Koripallon Copa del Rey

text: Espanjan cupin menestynein seura on Real Madrid, jolla on 27 mestaruutta.


title: Kööpenhaminan ilmastokokous

text: Kööpenhaminan ilmastokokous () järjestettiin Bella Center -konferenssikeskuksessa Kööpenhaminassa, Tanskassa 7.–18. joulukuuta 2009. Balin ilmastokokouksessa vuonna 2007 sovitun tiekartan mukaisesti Kööpenhaminassa oli tavoitteena saada aikaan kansainvälinen sopimus ilmastonmuutoksen lievittämisestä vuoden 2012 jälkeen, jolloin Kioton sopimuksen voimassaolokausi päättyy. Sitovaa sopimusta kokouksessa ei sovittu.


title: Kööpenhaminan ilmastokokous

text: Kokous oli (UNFCCC) viidestoista konferenssi. Sitä edelsi maaliskuussa 2009 Kööpenhaminassa pidetty tieteellinen konferenssi "Climate Change: Global Risks, Challenges and Decisions", jonka tavoitteena oli koota viimeaikainen tieteellinen ymmärrys ihmisen toiminnan vaikutuksesta ilmastoon. Kokouksen yhteenvetoraportti pyrkii esittämään tämän tiedon maallikolle ymmärrettävällä tavalla.


title: Kööpenhaminan ilmastokokous

text: Kööpenhaminan ilmastokokouksen alla useat maat ilmoittivat sitoutuvansa kasvihuonekaasupäästöjensä vähentämiseen:


title: Kööpenhaminan ilmastokokous

text: Kokouksessa sovittiin myös ilmastorahaston perustamisesta kehitysmaiden tukemiseksi.


title: PowerPlay Manager

text: PowerPlay Manager on slovakialaisen PowerPlay Manager s.r.o:n kehittämä Internetissä pelattava selainpohjainen urheilumanageripeli. Ensimmäiset pelattavat lajit olivat jääkiekko ja jalkapallo. Pelin perusversio on ilmainen. Ylläpitäjät ja kehittäjät ovat yksityishenkilöitä.


title: PowerPlay Manager

text: Huhtikuussa 2011 PowerPlay Manageriin oli rekisteröitynyt maailmanlaajuisesti noin 400 000 käyttäjää, joista noin 8 700 Suomesta. Eniten pelaajia oli Tšekistä, Slovakiasta ja Puolasta. Rekisteröityneet käyttäjät voivat ostaa itselleen pelaamiskokemusta parantavia lisäpiirteitä.


title: PowerPlay Manager

text: Jääkiekko on PowerPlay Managerin vanhin urheilulaji. Täysversio valmistui sivustolle huhtikuussa 2009.


title: PowerPlay Manager

text: Pelaajalla on alussa noviisijoukkue, joka on tarkoitus viedä I.1-sarjaan ja voittaa siellä. Joukkue pelaa alkuvaiheessa todennäköisesti IV-sarjassa, mutta pienet mahdollisuudet on päästä III-sarjaan. Kun 11 kokemuspistettä on koossa, pelaaja pääsee markkinoille ja saa otettua pienen lainan.


title: PowerPlay Manager

text: Kaudella 3 tulivat maajoukkueet. Joka kaudella pidetään kaksi kansainvälistä joukkueturnausta, Mestareiden liiga ja Cup-voittajien cup, joihin pääsee aina voittamalla Suomen cupin tai olemalla I.1-sarjan kärkikolmikossa.


title: PowerPlay Manager

text: Jalkapallo on PowerPlay Managerin toiseksi vanhin urheilulaji. Täysversio valmistui sivustolle kesäkuussa 2010.


title: PowerPlay Manager

text: Käsipallo on kolmanneksi vanhin laji ja siitä on meneillään nyt kausi 7.


title: PowerPlay Manager

text: Myös koripallon täysversio on jo julkaistu.


title: PowerPlay Manager

text: Tekijät aikovat laajentaa sivustoa usealla urheilulajilla. Näitä ovat Formula 1, tennis, lentopallo, ampumahiihto ja baseball. Kun on tullut mukaan jääkiekkoon ja jalkapalloon voi mennä kolmen muun lajin jonotuslistalle.


title: Teemu Rinkinen

text: Teemu Rinkinen (s. 7. maaliskuuta 1987 Hollola) on suomalainen entinen jääkiekkoilija, pelipaikaltaan oikea laitahyökkääjä. Hän pelasi urallaan SM-liigassa yhteensä 280 runkosarjaottelua tehopistein 45+58=103 ja keräten 52 jäähyminuuttia sekä 26 playoff/liigakarsintaottelua tehopistein 4+1=5 ja keräten 14 jäähyminuuttia. Rinkinen voitti SM-hopeaa kasvattajaseurassaan Pelicansissa vuonna 2012. Hän pelasi myös kahtena kautena Saksassa. Elite Prospects -sivuston Ulf Anderssonin mukaan Rinkinen oli röyhkeä, luisteluvoimainen ja työteliäs laitahyökkääjä, jolla oli kuitenkin puutteita pelikäsityksessä.


title: Teemu Rinkinen

text: Rinkinen on Pelicansin kasvatti, mutta hän pelasi juniorina myös Kiekkoreippaassa. Rinkinen voitti joukkueen sisäisen pistepörssin C-nuorissa kaudella 2002–2003 ja B-nuorissa kaudella 2004–2005. Noista jälkimmäisellä kaudella hän voitti myös Kiekkoreippaan sisäisen maalipörssin 20 osumallaan ja sijoittui B-nuorten SM-sarjan maalipörssissä toiseksi Jokipoikien Simo Karjalaisen ja Ilveksen Lassi Mattilan kanssa. Heidän edellään oli vain Jokereiden Kim Strömberg. Sarjan maalipörssissä Rinkinen sijoittui viidenneksi.


title: Teemu Rinkinen

text: Kaudella 2005–2006 Rinkinen oli 11 osumallaan Pelicansin A-nuorten kolmanneksi paras maalintekijä. Hän jakoi kevään 2006 karsintasarjan pistepörssin voiton TPS:n Tommi Laineen kanssa tehoilla 4+5=9. Kaudella 2006–2007 Rinkinen oli tehoilla 28+17=45 Pelicansin paras pistemies ja maalintekijä. Hän voitti koko A-nuorten SM-liigan maalipörssin ja sijoittui pistepörssissä seitsemänneksi. Rinkinen toimi Pelicansin varakapteenina ja voitti kauden päätteeksi A-nuorten Suomenmestaruuden. Hän debytoi samalla kaudella myös miesten peleissä pelattuaan kaksi ottelua lainalla Mestiksen nousijajoukkue Heinolan Kiekossa.


title: Teemu Rinkinen

text: Kaudella 2007–2008 Rinkinen oli Pelicansin A-nuorten paras pistemies, maalintekijä ja syöttäjä. Hän sijoittui A-nuorten SM-liigan pistepörssissä kuudenneksi.


title: Teemu Rinkinen

text: Rinkinen teki SM-liigadebyyttinsä kaudella 2008–2009. Hänen tulokaskautensa toi 23 runkosarja- ja kahdessa playff-ottelussa tehot 1+3=4. Rinkinen pelasi ensimmäisen SM-liigaottelunsa 4. lokakuuta 2008 vieraissa Rauman Lukkoa vastaan ja keräsi siinä kaksi syöttöpistettä, joista toinen jäi Tuomas Santavuoren tekemän 4–5-voittomaalin syötöksi. Hänet palkittiin ottelun "Ilta-Sanomien" yhden tähden tähtipelaajana. Liigauransa avausmaalin Rinkinen teki 30. lokakuuta 2008 Saimaan Palloa vastaan. Hänet palkittiin ottelun "Ilta-Sanomien" kolmen tähden tähtipelaajana. Rinkinen pelasi ison osan kaudestaan myös lainalla HeKissä, missä hän teki 12 ottelussa tehot 6+6=12.


title: Teemu Rinkinen

text: Kauden 2009–2010 Rinkinen aloitti lainalla HeKissä. Hän palasi yhden siellä pelatun ottelun jälkeen Pelicansiin, jossa kauden yllättäjiin kuulunut Rinkinen pelasi ensimmäisen kokonaisen SM-liigakautensa ja teki liigan yhden kauden piste-ennätyksensä tehtyään 49 runkosarjaottelussa tehot 11+13=24. Kaudella 2010–2011 hän pelasi vain 41 ottelua marraskuussa 2010 tulleen olkapäävamman takia, mikä vaikutti varsinkin Rinkisen kevätkauteen. Hän pelasi kauden aikana myös kaksi ottelua lainalla HeKissä. Huhtikuussa 2011 Rinkinen teki vuoden mittaisen jatkosopimuksen Pelicansin kanssa.


title: Teemu Rinkinen

text: Rinkinen voitti kauden 2011–2012 päätteeksi SM-hopeaa. Kaudeksi 2012–2013 hän siirtyi kaksivuotisella sopimuksella Espoo Bluesiin. Rinkinen aloitti kautensa hienosti tekemällä avausottelussa vieraissa entistä seuraansa Pelicansia vastaan tehot 1+4=5. Hän teki ottelun avausmaalin ja syötti kypärätempun tehneen Teemu Ramstedtin kaikki kolme maalia. Rinkinen palkittiin ottelun "Ilta-Sanomien" yhden tähden tähtipelaajana. Hän muodosti syyskaudella Ramstedtin ja Niko Niemisen kanssa tehokkaan "TNT-ketjun" ja teki kahdeksassa ottelussa yhtä monta maalia. Tämän jälkeen Rinkisen tehot kuitenkin hyytyivät ja myös hänen roolinsa pieneni. Rinkinen teki lopulta 49 runkosarjaottelussa tehot 11+13=24.


title: Teemu Rinkinen

text: Kesken kauden 2013–2014, lokakuussa 2013 Rinkinen siirtyi Bluesista Hämeenlinnan Pallokerhoon vaihdossa Joni Tuomiseen. Kaudeksi 2014–2015 hän siirtyi vuoden mittaisella sopimuksella Mestis-joukkue KooKoohon. Rinkinen oli tehoilla 26+19=45 joukkueen kolmanneksi paras pistemies ja hän voitti koko sarjan runkosarjan maalipörssin ja palkittiin Kai Nurminen -palkinnolla. Kevään 2015 pudotuspeleissä Rinkinen sijoittui tehoilla 6+10=16 pistepörssissä toiseksi edellään vain joukkuetoveri Juuso Rajala. Hän jakoi myös maalipörssin voiton kolmen muun pelaajan kanssa. Rinkinen voitti kauden päätteeksi Mestis-hopeaa. Hänet valittiin kauden päätteeksi sarjan ensimmäiseen tähdistökentälliseen. Toukokuussa 2015 Rinkinen teki vuoden mittaisen jatkosopimuksen SM-liigaan nostetun KooKoon kanssa.


title: Teemu Rinkinen

text:
Rinkinen jäi kaudella 2015–2016 KooKoossa varsin vähälle peliajalle ja teki 24 runkosarjaottelussa tehot 4+2=6. Tammikuun 2016 lopulla hänen sopimuksensa kuitenkin purettiin yhteisymmärryksessä ja Rinkinen siirtyi loppukaudeksi Saksan toiseksi korkeimmalle sarjatasolle DEL2-liigassa pelaavan Dresdner Eislöwenin riveihin. Hän jakoi kevään 2016 pudotuspeleissä joukkueen sisäisen maalipörssin voiton kuudella osumallaan Vladislav Filinin kanssa. Kaudella 2016–2017 Rinkinen oli pudotuspeleissä Dresdenin paras maalintekijä viidellä osumallaan ja voitti joukkueen sisäisen tehotilaston lukemalla +5.
Elokuussa Rinkinen siirtyi harjoittelemaan III-divisioonajoukkue Iitti Hockeyn paitaan. Hän oli siirtynyt kuitenkin myös siviilitöihin, eikä Rinkinen saanut lopulta tililleen sarjaotteluita ja hän lopetti pelaajauransa.


title: Oi Herra, korkein valtiaamme

text: Oi Herra, korkein valtiaamme (tunnetaan myös nimillä Oi herra siunaa Suomen kansaa ja Vanha isänmaan virsi) on Suomen evankelis-luterilaisen kirkon vuonna 1986 käyttöönottaman virsikirjan virsi numero 579. Virren sävelmän on säveltänyt Dmitri Bortnjanski 1800-luvun alussa. Sävelmä otettiin käyttöön Preussin armeijassa vuonna 1813 annetulla kuninkaan määräyksellä iltasoiton yhteydessä esitettävänä iltarukouksena. Se painettiin 1822 Saksassa ilmestyneeseen sotilaslaulukirjaan, minkä jälkeen se levisi pian vastaavaan käyttöön myös Suomeen. Virren suomenkieliset sanat on kirjoittanut Alfred Brynolf Roos vuonna 1868. Virsi tuli ensimmäistä kertaa virsikirjaan vuonna 1886. Samalla sävelellä lauletaan myös virsi 369 "Nyt päivä laskee, pilvi peittää". Virttä suositellaan laulettavaksi Suomen itsenäisyyspäivänä.


title: Oi Herra, korkein valtiaamme

text: Virsi otettiin alun perin virsikirjaan vuonna 1886 valtiopäivien avajaisvirtenä ja alkoi sanoilla ”O Herra, siunaa ruhtinaamme”, millä viitattiin Suomen silloiseen suurruhtinaaseen eli Venäjän keisariin. Alkuperäisessä muodossaan virren ensimmäisessä säkeistössä pyydettiin siunasta myös Suomen säädyille:


title: Oi Herra, korkein valtiaamme

text: Sen jälkeen kun vuonna 1906 säätyvaltiopäivien tilalle tuli eduskunta, ja varsinkaan sen jälkeen kun Suomi vuonna 1917 itsenäistyi, virren ensimmäistä säkeistöä alkuperäisessä muodossaan ei enää laulettu. Vuoden 1938 virsikirjauudistuksessa säkeistö muotoiltiin uudestaan siten, että sana ruhtinas korvattiin ilmauksella ”päämies maamme”, ja virteen lisättiin maininta Suomen heimosta, eli sukukansoista.


title: Oi Herra, korkein valtiaamme

text: Virren sävelmällä alun perin esitetty ortodoksinen teksti, jonka on suomentanut Sergei Okulov, alkaa sanoilla ”Ken kielin voisi kuvaella”.


title: TUL:n pesäpallomestaruus 1950

text: Työväen Urheiluliiton pesäpallomestaruus 1950 ratkaistiin cup-kilpailuna. Neljä parasta selvisi loppukilpailuun, joka pelattiin Tainionkoskella 9.-10.9.


title: TUL:n pesäpallomestaruus 1950

text: Kuusankosken Puhti TUL:n mestariksi.


title: Dancing the Dream

text: Dancing the Dream: Poems and Reflections on Michael Jacksonin runokirja, joka julkaistiin vuonna 1992. Kirja julkaistiin uudelleen vuonna 2009.


title: TUL:n pesäpallomestaruus 1951

text: Työväen Urheiluliiton pesäpallomestaruus 1951 ratkaistiin cup-kilpailuna siten, että kolme parasta joukkuetta pelasivat lopputurnauksen Jyväskylässä.Jyväskylän Veikot voitti TUL:n mestaruuden joukkueella: Aimo Paavola (L), Eero Ritvanen (s), Kalervo Nieminen (1v), Niilo Honkavuori (2v), Reino Hakkarainen (p), Veikko Parkkonen (3v), Paavo Reiju (2va), Olli Laukkanen (3va), Reino Salo (k).


title: My World: The Official Photobook

text: My World: The Official Photobook on Michael Jacksonin kirja, joka julkaistiin vuonna 2006. Kirja sisältää harvinaisia kuvia Jacksonista vuosien 1980-2006 väliltä sekä käsinkirjoitettuja kappaleiden sanoituksia kappaleista "Billie Jean, "Bad", "Black or White" ja "Smooth Criminal, sekä kappaleesta "Stranger in Moscow" ja vähemmän tunnetusta kappaleesta "You Are So Beautiful". Kirja sisältää myös Jacksonin kirjoittamia omia henkilökohtaisia ajatuksia.


title: Pesäpallon SM-sarja 1952

text: Pesäpallon Suomen mestaruus 1952 ratkaistiin 13 joukkueen yksinkertaisella sarjalla. Lahden Mailaveikot voitti jo neljännen mestaruutensa peräkkäin. Jyväskylän Kiri nousi edelleen kohti kärkeä ja saavutti nyt hopeamitalin. Nousijajoukkue Vimpelin Veto otti yllättäen pronssia. Kirin Eino Kaakkolahti oli sekä vuoden lukkari että lyöjäkuningas.


title: Pesäpallon SM-sarja 1952

text: Kesän kohokohtiin kuului Helsingin olympiakisat, joissa pesäpalloilukin oli ohjelmassa - tosin näytösluonteisena. Pesäpalloliiton joukkue voitti Olympiastadionilla TUL:n yhdistelmän juoksuin 8-4.


title: Pesäpallon SM-sarja 1952

text: Olympiakisojen johdosta kesätaukoa vietettiin 29.6. – 17.8. eli puolitoista kuukautta.


title: Pesäpallon SM-sarja 1952

text: Pesäpallopäivänä eli helatorstaina pelattiin Hesperiassa vuotuinen arvo-ottelu mestarit-muu Suomi. Lahti oli selvästi parempi voittaen 11-5. Juoksuistaan se teki viisi viimeisessä sisävuorossaan voiton jo ratkettua.


title: Pesäpallon SM-sarja 1952

text: Pallo-Toverit, Loimaa ja Kuopio putosivat sarjasta.


title: Pesäpallon SM-sarja 1952

text: Lahden joukkue: Jarmo Suokas, Taisto Lehto, Vilho Kokkonen, Leo Hannula, Juha Broman, Pertti Ahonen, Antti Elomaa, Olli Hanski, Rafael Viljamaa.


title: Pesäpallon SM-sarja 1952

text: Kunnarista 2 pistettä.


title: Pesäpallon SM-sarja 1952

text: PPL:n mestaruus


title: Pesäpallon SM-sarja 1952

text: Eteläiset markkinat - Helsinki


title: Pesäpallon SM-sarja 1952

text: Pohjoiset markkinat - Liminka


title: Pesäpallon SM-sarja 1952

text: Loppuottelu


title: Pesäpallon SM-sarja 1952

text: Naisten Suomen mestaruus ratkaistiin lopullisesti liittojen välisessä (PPL-TUL) finaalissa:


title: Pesäpallon SM-sarja 1952

text:
Pallo-Toverit: Airi Turunen,
Anja Riski,
Helinä Kangasalusta,
Leila Liusvaara,
Maj-Lis Rehell,
Marja Murto,
Pirkko Mäntylä,
Seija Knuutila,
Sinikka Koskela,
Urpu Kosonen.


title: Despero

text: Despero on DC Comicsin kustantama sarjakuvahahmo ja Oikeuden Puolustajien vihollinen, jonka loivat Gardner Fox ja Mike Sekowsky. Se teki ensiesiintymisensä Justice League of America sarjakuvan ensimmäisessä numerossa vuonna 1960.


title: Despero

text: Despero on listattu sijalle 96 vuonna 2009 IGN-sivuston laatimassa listassa sadasta kautta aikain suurimmasta sarjakuvarikollisesta.


title: Despero

text: Despero on kokenut sarjakuvahistoriansa aikana useita muutoksia. Alun perin se kuvattiin fyysisesti heikkona olentona, joka käyttäytyi kotiplaneetallaan Kalanorilla tyrannin lailla ja käytti hyväkseen mielenhallinnan kykyään. Hän pelasi usein shakkia ratkaistessaan vihollistensa kohtaloita. Myöhemmin Desperosta tehtiin isokokoinen ja fyysisesti vahva olento, jonka vahvuus sai vain lisää energiaa vihasta Oikeuden Puolustajia kohtaan.


title: Despero

text: Despero sai voimansa Py'tar nimiseltä liekiltä, joka antoi suuret fyysiset voimat. Niiden avulla Despero on kyennyt pidättelemään yhtä aikaa Teräsmiestä ja Kapteeni Marvelia sekä myös Ihmenaista ja Power Girlia. Desperon kestävyys on vaihteleva, ja riippuu mielentilasta. Parhaimmillaan Despero kykenee kestämään kaikkien Oikeuden Puolustajien yhtäaikaiset iskut, mutta heikoimmillaan Vesimies kykeni nujertamaan Desperon lyömällä tätä rautaputkella olkapäähän. Myös haiparvi onnistui puremaan hänet verille.


title: Despero

text: Despero on erittäin älykäs ja taitava soturi. Hänen hypnoottinen kolmas silmänsä takaa telepaattisen kyvyn, joka on kerran ollut voimakkaampi kuin Marsilaisen Ihmismetsästäjän. Despero kykenee myös luomaan todellisen tuntuisia illuusioita, ja hänellä on kyky siirtää kiinteää ainetta paikasta toiseen telekineettisellä säteellä, jolla voi lisäksi vahingoittaa Power Girlia.


title: Despero

text: Despero oli vierailevana hahmona Justice Leaguen kaksiosaisessa jaksossa "Hearts and Minds", jossa hahmon äänenä toimi Keith David. Sarjassa Despero on karkotettu kaupungistaan kolmannen silmänsä vuoksi, joka oli asukkaiden mielestä epämuodostuma. Hän vaelteli pitkin autiota maata, kunnes joutui roistojen uhriksi. Despero kuitenkin pelastui heidän julmalta kohtelulta, kun Py'tarin liekki tuhosi rikolliset ja antoi Desperolle mystistä energiaa. Hänen mukaansa liekki kertoi Desperolle Kalanorin olevan tulevaisuudessa paratiisi ja että hän olisi tämän sanansaattaja. Saapuessaan takaisin kotikaupunkiinsa Despero käytti kolmatta silmäänsä noustessaan Kalanorin johtajaksi ja sai ihmiset kunnioittamaan häntä ja Py'tarin liekkiä.


title: Despero

text: Oikeuden Puolustajat saapuivat planeetalle etsiessään kadonnutta Vihreää Lyhtyä Katma Tuita. Ryhmä huomasi Desperon ymmärtäneen väärin Py'tar liekin tarkoituksen. Marsilaisen Metsästäjän sulautuessa Py'tariin se kertoi ettei halunnut johtaa kansaa vaan mahdollistaa maaperän kukoistamisen. Tämän seurauksena kansalaiset ryhtyivät palvomaan Py'taria eivätkä Desperoa. Sitten Py'tar levitti kasvillisuutta pitkin aroja Kalanorille ja Despero joutui nopeasti kasvaneen puun syömäksi.


title: Despero

text: Despero vieraili in jaksossa "The Eyes of Despero", jossa hahmon äänenä toimi Kevin Michael Richardson. Tässä versiossa Desperolla oli kolmannen silmänsä lisäksi silmät molemmissa kämmenissään. Lisäksi hahmo muistuttaa osittain alkuperäistä versiota, jossa sen päässä oleva evä on poikittain.


title: Despero

text: Despero suunnitteli tuhoavansa Vihreän Lyhdyn joukot hypnotisoimalla sen jäsenet omaksi armeijaksi. Onnistuessaan saamaan suuren määrän Lyhtyjä puolelleen yllättäen Hal Jordan oletettavasti tuhoaa suurimman osan heistä, jonka myötä se saa Desperon katseen suuntaamaan elävään planeettaan Mogoon. Mikäli hän saisi planeetan aivopestyä puolelleen se saisi koko maailman itselleen saman tien. Batman saapuu Guy Gardnerin, Sinestron ja G'nortin apuun saatuaan Hal Jordanin voimasormuksen käyttöönsä. Ryhmä yrittää yhdessä estää Desperon aikeet, mutta saavat lisää harmia kun Sinestro onkin vaihtanut puolta pahuuden teille. G'nort onnistuu kuitenkin pelastamaan Mogon pitkän epäröinnin jälkeen, joka puolestaan tyrmää Desperon.


title: Despero

text: Hahmo tekee vielä cameo roolin jaksossa "Duel of the Double Crossers", jossa se on Outsidersien harjoittelemassa simulaatiossa vihollisena.


title: Despero

text: Desperolla oli erittäin pieni cameo-rooli animaatioelokuvassa vuonna 2009.


title: Despero

text: Despero esiintyy Justice League Task Force videopelissä vuonna 1995, jossa se on pelin viimeisimmistä vastuksista ennen pelin viimeistä vastusta Darkseidia.


title: Elävänä

text: Elävänä on Mikko Keinosen tuottama konserttisarja, minkä keikkoja Karlik Films on julkaissut DVD-levyinä vuodesta 2009 eteenpäin. Kaikki sarjan tallenteet ovat pelkistetyissä studio-oloissa ja pienen studioyleisön edessä kuvattuja intiimejä ja spontaaneja keikkoja. Kuvaukset on tehty Heinävedellä - yhdellä kameralla, ilman uusintaottoja ja nopeita leikkauksia.


title: Elävänä

text: Sarjan neljä ensimmäistä DVD:tä julkaistiin 25. marraskuuta 2009. Kyseessä ovat konsertit Eero Raittiselta & Jarkka Rissaselta, Ristolta, Lounalta sekä Pirjo Bergströmiltä. Vuoden 2009 puolella kuvattiin myös Janne Laurilan ja Matti Johannes Koivun keikat, mitkä julkaistaan myöhemmin. Tuolloin mukaan ilmoittautuivat myös Samae Koskinen ja Sansa, sekä Jarkko Martikainen ja Pekka Pirttikangas, joiden DVD:t ilmestyvät 27. lokakuuta 2010.


title: Elävänä

text: Mikko Keinonen on Heinävedellä asuva elokuvantekijä ja kulttuuriaktiivi.


title: MediEvil 2

text: MediEvil 2 on Sony Computer Entertainmentin vuonna julkaisema toimintaseikkailupeli PlayStation-alustalle.


title: MediEvil 2

text: "MediEvil 2" on "MediEvilin" (1998) jatko-osa. Jatko-osa keskittyy vuoteen 1886.


title: MediEvil 2

text: Peli on yhdistelmä beat 'em up:ia, pulmapeliä ja tasohyppelyä.


title: MediEvil 2

text: Peli sijoittuu 500 vuotta ensimmäisen "MediEvilin" tapahtumien jälkeen, jolloin lordi Palethron on löytänyt Zarokin loitsukirjan. Lordi Palethron herättää kuolleet ihmiset taas henkiin.


title: MediEvil 2

text: Peli käynnistyy, kun Sir Daniel huomaa olevansa taas elävien kirjoissa. Hän tapaa ensimmäiseksi haamu Winstonin, joka selittää hänelle, mitä on tapahtunut. Myöhemmin Dan kohtaa myös professori Hamilton Kiftin, joka auttaa pelaajaa saamaan esimerkiksi uusia aseita.


title: MediEvil 2

text: "Sir Daniel Fortesque" - Kadonneesta Gallowmerestä kotoisin ollut Sir Daniel Fortesque kuoli jo 1200-luvulla taistelussa mielipuolista tietäjä Zarokia vastaan. Jonkin aikaa Danin kuoleman jälkeen Zarok löysi mustan magian käsikirjan ja herätti kuolleet haudoistaan muinaisen loitsun avulla muodostaen itselleen zombisotureista koostuvan apujoukkion. Tämä sai kuitenkin myös Danin heräämään ”ikiunesta”. Dan huomasi nopeasti, että jotakin oli vialla, ja päätti tuhota Zarokin lopullisesti. Saatuaan asiat taas kuntoon Dan palasi kryptaansa ja kuoli. Kirja päätyy kuitenkin toisen suurudenhulluudesta kärsivän käsiin 500 vuotta myöhemmin ja Dan löytää itsensä jälleen kerran elävien kirjoista.


title: MediEvil 2

text: "Professori Hamilton Kift" - Hullu keksijä, innokas harrastelijataikuri ja itseoppinut "salatieteiden maisteri" professori Kift on omistautunut tieteelle toivoen pystyvänsä tarjoamaan ihmiskunnalle paremman tulevaisuuden. Reagoiden nopeasti Lontoon kriisitilanteeseen, professori kutsuu avukseen apulaishaamun ja lähettää tämän etsimään Sir Dania suuresta museosta. Kiftin aika kuluu kriisin ratkaisukeinojen pohtimiseen. Professori on vanhanaikainen henkilö: hänen elämänarvojaan ovat kunniallisuus, herrasmiesmäinen käytös ja lähimmäisten kunnioittaminen. Hän voi olla hieman yksioikoinen ja keskittyä liikaa kokonaistilanteeseen unohtaen täysin yksittäiset tekijät. Professori on jo viidenkymmenen paremalla puolen eikä kovinkaan vahva, joten hän on ikuisesti kiitollinen siitä, että Sir Dan on herännyt henkiin auttamaan Palethornin pahojen aikeiden torjumisessa.


title: MediEvil 2

text: "Prinsessa Kiya" - Prinsessa Kiya oli 19-vuotias, kun farao Ramesses valitsi hänet yhdeksi 200:sta vaimostaan. Kiyan onneksi farao oli iäkäs ja kuoli ennen avioliiton täydellistämistä. Valitettavasti hänet valittiin seuraamaan miestään tuonpuoleiseen faraon ikuisena morsiammena. Vuonna 1817 suuri osa Ramessesin omaisuudesta Kiyan haudan sisältö mukaan luettuna löydettiin Abu Simbellissä sijainneesta haudasta ja tuotiin Eurooppaan Suuren museon suojiin. Herätessään Kiya on hiukan hämmentynyt, kun hän havaitsee olevansa kuollut. Hän piristyy kuitenkin huomatessaan, että muumioinnin yhteydessä suoritettu sisäelinten poisto on sivuseurauksena antanut hänelle hämmästyttävän kapean vyötärön.


title: MediEvil 2

text: "Winston, apulaishaamu" - Winston Chapelmount oli noin 10-vuotias pikkuvanha lontoolaispoika ennen siirtymistään henkimaailman puolelle. Ihastuttava ja innokas Winston tuo valoa pimeimpäänkin kolkkaan iloisen ja suloisen luonteensa ansiosta. Valitettavasti myös hän on haamu, mikä rajoittaa hänen osallistumistaan tapahtumiin jonkin verran. Winston on kuitenkin innokas apulainen ja liittyy mukaan seikkailuun aina, kun arvelee voivansa auttaa.


title: MediEvil 2

text: "Lordi Palethorn" - Palethorn on menestyksekäs teollisuusmies, joka on omaksunut viktoriaanisen ajan etiikan. Hän on aina käyttänyt hyväkseen kaikki mahdolliset tilaisuudet ja janoaa rikkauksia sekä sosiaalista hyväksyntää - hän on jopa muuttanut nimensä Reggie Pallthropista Palethorniksi ja ostanut itselleen lordin arvonimen näyttääkseen kuuluvansa vallanpitäjiin. Valitettavasti hän puhuu edelleen vahvaa Lontoon paikallismurretta, joka vahvistuu entisestään stressaavissa tilanteissa. Palethorn uskoo mustan magian olevan tie valtaan ja varauteen. Tutkiessaan alaa hän on saanut käsiinsä muinaisen noituusoppaan, jonka Sir Dan tuntee aivan liian hyvin.


title: MediEvil 2

text: IGN antoi pelille arvosanan 8.4/10 arvostelussaan.


title: Panorama (brittiläinen televisio-ohjelma)

text: Panorama on brittiläinen tutkivaa journalismia harjoittava ajankohtaisohjelma, jota BBC on esittänyt vuodesta 1953 alkaen.


text: Ohjelman merkkipaalujen joukkoon kuuluvat muun muassa kuvausryhmän saaminen Unkariin kansannousun aikana 1956 ja Edinburghin herttua prinssi Philipin haastattelu vuonna 1961, joka oli ensimmäinen Britannian kuninkaallisen perheen jäsenen antama televisiohaastattelu. Ohjelmassa käsiteltiin myös Suezin kriisiä vuonna 1956, vaikka tuolloin BBC:n ei sallittu käsitellä keskusteluohjelmissa aiheita, jotka ovat tulossa parlamenttikeskusteluun lähimmän kahden viikon aikana. Lähetyksen seurauksena parlamentti luopui aikarajasta koeajaksi, eikä sitä sen jälkeen ole otettu uudestaan käyttöön.


title: James van Riemsdyk

text: James van Riemsdyk (s. 4. toukokuuta 1989 Middletown, New Jersey, Yhdysvallat) on yhdysvaltalainen jääkiekkoilija, joka pelaa Philadelphia Flyersissa. Isokokoinen hyökkääjä on nopea ja taitava. Hän on Philadelphia Flyersin ensimmäisen kierroksen varaus vuodelta ja koko varaustilaisuuden toinen varaus.


title: James van Riemsdyk

text: Varauksensa jälkeen van Riemsdyk pelasi kaksi vuotta New Hampshiren yliopistojoukkueessa, jossa hänet toisella kaudella valittiin toiseen tähdistökentälliseen. Keväällä 2009 hän teki kolmivuotisen tulokassopimuksen Flyersin kanssa ja pelasi kevään farmijoukkue Philadelphia Phantomsissa. Van Riemsdyk otti paikan Flyersin NHL-miehistöstä kaudella 2009–2010 ja valittiin marraskuun 2009 kuukauden nuoreksi pelaajaksi. Hänen tulokaskautensa toi yhteensä 78 runkosarjaottelussa tehot 15+20=35. Flyers eteni Stanley Cup-finaaleihin asti, mutta hävisi lopulta Chicago Blackhawksille otteluvoitoin 4–2. Vuonna 2012 hänet kaupattiin Toronto Maple Leafsiin vaihdossa Luke Schenniin.


title: James van Riemsdyk

text: Heinäkuussa 2018 van Riemsdyk palasi Flyersiin viisivuotisella sopimuksella.


title: James van Riemsdyk

text: Van Riemsdyk on pelannut kahdet alle 18-vuotiaiden ja kolmet 20-vuotiaiden MM-kilpailut. Alle 18-vuotiaiden MM-kilpailuissa 2007 ja alle 20-vuotiaiden MM-kilpailuissa 2008 hän voitti kisojen pistepörssin ja valittiin tähdistökentälliseen. Vuoden 2007 alle 18-vuotiaiden kisoissa van Riemsdyk valittiin myös parhaaksi hyökkääjäksi.


title: James van Riemsdyk

text: Van Riemsdyk pelasi miesten MM-kilpailuissa vuonna 2011 ja olympialaisissa 2014. Hän edusti Yhdysvaltoja myös Jääkiekon maailmancupissa vuonna 2016.


title: James van Riemsdyk

text: Van Riemsdykin pikkuveli Trevor pelaa kaudella 2014–2015 Chicago Blackhawksissa.


title: Luís Fábio Silveira

text: Luís Fábio Silveira on brasilialainen, kanalintuihin erikoistunut lintutieteilijä.


title: Luís Fábio Silveira

text: Silveira opiskeli biologiaa "Pontifícia Universidade Católica de Minas Gerais"issa ja valmistui sieltä 1995, jonka jälkeen hän siirtyi São Paulon yliopistoon, jossa tutki tinamien osteologiaa, ja valmistui maisteriksi 1999. Tohtoriksi hän väitteli São Paulossa vuonna 2003, väitöksen aiheena oli hokkojen ("Cracidae") fylogenia ja osteologia. São Paulossa hänen ohjaajanaan toimi Elisabeth Höfling. Tämän jälkeen Silveira on toiminut São Paulon yliopiston eläintieteen laitoksen professorina ja "Revista Brasileira de Ornitologia"-julkaisun päätoimittajana. Silveira on julkaissut ainakin 42 tieteellistä artikkelia.


title: Luís Fábio Silveira

text: Vuonna 2005 Silveira oli nimeämässä uutta papukaijalajia "Aratinga pintoi", jolla ei vielä ole suomenkielistä nimeä.


title: Tetsuya Harada

text: Tetsuya Harada (s. 14. kesäkuuta 1970 Chiba) on entinen japanilainen ratamoottoripyöräilijä. Hän voitti 250cc-luokan maailmanmestaruuden vuonna 1993.


title: Tetsuya Harada

text: Tetsuya Harada kilpaili 1990-luvun alussa Japanin mestaruussarjassa 250cc-luokassa. Vuosina 1990–1992 hän osallistui Japanin MM-osakilpailuun villillä kortilla. Vuonna 1992 tulleen Japanin mestaruuden jälkeen hän sai tallipaikan Yamahalle MM-sarjaan. Yllättäen Harada voitti maailmanmestaruuden heti tulokaskaudellaan. Seuraavalla kaudella Harada ei pystynyt loukkaantumisen vuoksi puolustamaan mestaruutta täysipainoisesti, mutta kaudella 1995 hän oli MM-sarjan toinen. Kauden 1996 jälkeen Harada siirtyi Aprilialle.


title: Tetsuya Harada

text: Vuonna 1998 Tetsuya Harada oli lähellä voittaa uransa toisen maailmanmestaruuden, mutta joutui tyytymään kolmanteen sijaan. Harada johti kauden viimeistä osakilpailua vielä viimeisellä kierroksella. Osakilpailuvoitto olisi riittänyt maailmanmestaruuteen. Viimeisessä mutkassa Haradan tallikaveri Loris Capirossi ajoi Haradan perään aiheuttaen tämän ulosajon. Capirossi selvisi kolarista ja tuli toisena maaliin, mikä nosti Capirossin maailmanmestariksi.


title: Tetsuya Harada

text: Kauden 1998 jälkeen Harada siirtyi 500-kuutioisiin, mutta siellä hän ei saavuttanut suurempaa menestystä. Hän oli parhaimmillaan MM-sarjan 10. ja oli palkintopallilla osakilpailuissa kahdesti. Hän teki paluun 250-kuutioisiin kaudella 2001 ja osoitti olevansa yhä huippukuski ollen MM-sarjan toinen. Tetsuya Harada yritti vielä kaudella 2002 uudestaan kilpailemista MotoGP-luokassa, mutta kausi oli pettymys. Hänen paras sijoituksensa osakilpailuissa oli 10. Kauden jälkeen Harada ilmoitti lopettavansa uransa, koska ei mielestään pystynyt enää taistelemaan voitoista.


title: Sysmäläinen (elokuva)

text: Sysmäläinen on Valentin Vaalan ohjaama historiallinen ja romanttinen komediaelokuva vuodelta 1938. Elokuva perustuu Jalmari Finnen näytelmään "Sysmäläinen" (1910).


title: Sysmäläinen (elokuva)

text: Elokuva kertoo 1600-luvulla eläneestä sysmäläisestä aatelismiehestä Arvid Tandefeltistä. Päähenkilö joutuu pakkonaimisiin Brita-neidin kanssa. Kolmikymmenvuotisesta sodasta palattuaan hän ei enää tunnista vaimoaan, vaan yrittää ensin vietellä tämän ja erehtyy sitten palkkamaan pojaksi pukeutuneen vaimonsa rengikseen. Elokuvan pääosissa esiintyvät Olavi Reimas ja lupaava näyttelijä Sirkka Sari, joka kuoli tapaturmaisesti seuraavana vuonna.


title: Sysmäläinen (elokuva)

text: Aikalaiskritiikissä elokuva puvustus, kuvaus ja lavastus ("rakennelmat") on arvioitu laadukkaiksi, ja kokonaisuudessaan elokuva ja sen ohjaaja saavat kiitosta, ainoat miinukset kohdistuvat käsikirjoitukseen, joka noudattaa liian tarkasti alkutekstiä ja siten hidastaa tempoa.


title: Sysmäläinen (elokuva)

text: 2000-luvun kritiikissä elokuvaa on sanottu Vaalan välityöksi. Kritiikissä sen todetaan reuhtovan jännitteettömästi, vaikka osa otoksista sujuukin. Sukupuoli-identiteettiä monine roolinvaihteluineen käsittelevä elokuva ei kuitenkaan ole mikään vakavasti otettava identiteettitutkielma, huomauttaa eräs kriitikko, mutta toteaa että elokuva on hupaisa.


title: Painonnosto kesäolympialaisissa 1968

text: Vuoden 1968 kesäolympialaisissa kilpailtiin painonnostossa seitsemässä eri painoluokassa. Vain miehet kilpailivat. Nostomuotoina olivat punnerrus, tempaus ja työntö. Mitalit jaettiin kolmen nostomuodon yhteistuloksen perusteella. Kahdessa painoluokassa sivuttiin yhteistuloksen maailmanennätystä: Alle 56 kilogramman sarjassa maailmanennätystä 367,5 kg sivusivat iranilainen Mohammad Nassiri ja unkarilainen Imre Földi. Alle 82,5 kilogramman sarjassa maailmanennätystä 485 kg sivusivat neuvostoliittolaiset Boris Selitski ja Vladimir Beljajev.


title: Voimapolitiikka

text: Voimapolitiikka on kansainvälisiin suhteisiin vaikuttamista sotilaallisesti; sotilaallisella voimalla uhkaamalla tai sitä käyttämällä pyritään saavuttamaan valtion poliittiset päämäärät, jotka koskevat usein valtion vaikutusvallan tai alueen laajentamista. Voimapolitiikka on osa suurvaltojen harjoittamaa valtapolitiikkaa. Esimerkiksi Adolf Hitlerin toimet 1930-luvun lopulla ja Yhdysvaltain toimet Irakissa ja Afganistanissa 2000-luvun alussa perustuivat voimapolitiikkaan.


title: Elisabeth Höfling

text: Elisabeth Höfling on brasilialainen lintutieteilijä.


title: Elisabeth Höfling

text: Höfling opiskeli luonnonhistoriaa "Universidade Estadual Paulista Júlio de Mesquita Filho"ssa 1964–1973. Hän valmisteli "Rhinodrilus alatus"-kastematoa käsittelevää väitöskirjaansa São Paulon yliopistossa vuodesta 1974 alkaen ja väitteli tohtoriksi 1979. Hänen ohjaajanaan toimi Gilberto Righi. Vuosina 1980–1981 Höfling työskenteli Pariisin luonnonhistoriallisessa museossa. Tämän jälkeen hän on työskennellyt Säo Paulon yliopiston elöintieteen laitoksen professorina ja dosenttina. Hän on julkaissut kymmeniä tieteellisiä artikkeleita.


title: Elisabeth Höfling

text: Höfling toimii puheenjohtajana 25. kansainvälisessä lintutieteen kongressissa Brasiliassa elokuussa 2010.


title: Elisabeth Höfling

text: Höfling on ollut nimeämässä kahta uutta papukaijalajia, "Pionopsitta aurantiocephala" vuonna 2002 ja "Aratinga pintoi" vuonna 2005.


title: Mineriitti

text: Mineriitti oli Partekin ja myöhemmin Minerit Oy:n kauppanimi valmistamalleen kuitusementtilevylle, joka oli Suomessa etenkin 1960–1970-luvuilla suosittu julkisivumateriaali. Useimmiten levy oli väriltään vaaleanharmaata tai kellertävää. Levyt olivat normaalisti kooltaan joko 600×3 000 mm tai 250×400 mm. Ennen vuotta 1979 valmistettu mineriittilevy sisältää noin 20 prosenttia asbestikuitua. Nykyään asbestin käyttö on kielletty ja vuodesta 1979 eteenpäin sileissä mineriittilevyissä on käytetty asbestin sijaan sellukuitua.


title: Mineriitti

text: Asbestia sisältävät materiaalit luokitellaan ongelmajätteiksi ja niiden purkaminen vaatii aina asbestipurkuun valtuutetun urakoitsijan käytön.


title: Mineriitti

text: Rakennuksen ulkopinnoilla olevat mineriittilevyt voi kuitenkin purkaa itse erityistä huolellisuutta noudattaen. Purkutyön ajaksi tulee pukeutua kertakäyttöiseen suojahaalariin ja käyttää hengityssuojainta, jonka luokka on P3. Levyt tulee irrottaa rikkomatta, jotta levyistä ei irtoa asbestia. Levyt tulee pakata jätesäkkeihin, säkit suljetaan teippaamalla. Säkit voi toimittaa jäteasemalle, jossa ne jatkokäsitellään asianmukaisilla menetelmillä. Asbestijätteen jätemaksu voi olla jonkin verran tavallista sekajätettä korkeampi.


title: Käyttöpääoma

text: Käyttöpääoma tarkoittaa laskentatoimessa yrityksen juoksevan liiketoiminnan sitomaa rahamäärää.


title: Käyttöpääoma

text: Pääomaa sitoutuu eri kohtiin liiketoimintaprosessissa. Tämä johtuu enimmäkseen viiveistä: maksun saaminen asiakkaalta kestää esimerkiksi usein 14 päivää, mikä on lakisääteinen minimimaksuaika. Tällöin 14 päivän laskutus merkitään yrityksen tileihin myyntisaamisiksi eli rahaksi, joka kuuluu yritykselle, mutta ei ole käytettävissä. Kun myyntisaaminen muuttuu kassavirraksi (asiakas suorittaa maksun), se lisätään yrityksen käyttöpääomaan. Vastaavasti ostovelat vähennetään käyttöpääomasta.


title: Käyttöpääoma

text: Käyttöpääoma lasketaan eri yrityksissä hieman eri tavoin. Yleinen kaava on seuraava:


title: Käyttöpääoma

text: Esimerkiksi teollisessa yrityksessä tärkeitä käyttöpääoman eriä ovat varastot, myyntisaamiset, välivarastoissa lojuva materiaali ja koneiden varaosat.


title: Käyttöpääoma

text: Lähtökohtaisesti on sitä parempi, mitä vähemmän käyttöpääomaa yritys tarvitsee. Yrityksen kasvaessa käyttöpääoman tarve lisääntyy.


title: Käyttöpääoma

text: Käyttöpääoman hallinta on yksi tärkeimmistä talouden ja johtamisen kysymyksistä. Pieni käyttöpääoman tarve tarkoittaa pienempiä pääoman kustannuksia, parempaa pääoman tuottoa ja parempaa maksuvalmiutta. Liian pienestä käyttöpääomasta seuraa kuitenkin ongelmia: toimitusvaikeuksia, maineen menetys, kuljetuskustannuksia, tuotanto-ongelmia, korkeammat ostohinnat hätätoimituksissa jne.


title: Käyttöpääoma

text: Käyttöpääoman tarvetta voi pienentää esimerkiksi tehostamalla tuotantoa, vähentämällä hävikkiä, ulkoistamalla toimintoja, lyhentämällä myyntilaskutuksen maksuaikoja, myymällä saatavia rahoitusyhtiölle, pidentämällä ostovelkojen maksuaikoja, lykkäämällä menoja tai saneeraamalla. Tarvittaessa pääomatarvetta voi rahoittaa muun muassa osakeannilla tai lainalla. Rahavarojen hankkiminen yrityksen omalla liiketoiminnalla on kuitenkin hyödyllinen ja usein ainoa vaihtoehto.


title: Käyttöpääoma

text: Toisin kuin pysyvät vastaavat, käyttöpääoma ei kulu. Siitä ei tehdä poistoja. Käyttöpääoma kasvaa toiminnan laajetessa, säilyy ja vapautuu vasta, kun toiminta lopetetaan.


title: Käyttöpääoma

text: Pääoman kiertonopeus kuvaa sitä, miten nopeasti jokainen euro vaihtaa omistajaa (kuvainnollisesti, sillä euroja ei yksilöidä). Se lasketaan kaavalla:


title: Käyttöpääoma

text: Mitä suurempi kiertonopeus, sitä vähemmän pääomaa sitoutuu pelkästään liiketoiminnan pitämiseen käynnissä. Jos käyttöpääomaa ei ole tarpeeksi – velkoja ei esimerkiksi saada maksetuksi ajoissa – siitä seuraa korkotappioita. On siis tärkeää, että käyttöpääomaa on tarpeeksi, mutta jos sitä on enemmän kuin mitä tarvitaan, se aiheuttaa pääomakustannuksia (lainan korot) tai ainakin vaihtoehtoiskustannuksia (rahat voisivat olla jossain muualla tuottamassa).


title: Käyttöpääoma

text:
Käyttöpääomaprosentti kertoo juoksevan liiketoiminnan sitoman pääoman määrän suhteessa liikevaihtoon. Se on vertailukelpoinen eri vuosien ja eri yritysten välillä.
Liiketoiminnan tuotot tarkoittaa liikevaihtoa ja liiketoiminnan muita säännöllisiä tuottoja.


title: Crouzonin oireyhtymä

text: Crouzonin oireyhtymä on kallon- ja kasvonluiden kasvuhäiriö, joka esiintyy noin neljällä 100 000 vastasyntyneestä. Oireiston aiheuttaa 10. kromosomin pitkän käsivarren FGFR2- tai FGFR3-geenin mutaatio. FGFR2-geenin sama mutaatio johtaa suvusta riippuen joko Crouzonin tai Pfeifferin oireyhtymään. Crouzonin oireyhtymä periytyy vallitsevasti autosomissa. Reilussa puolissa tapauksista on kyse uudesta mutaatiosta.


title: Crouzonin oireyhtymä

text: Oireistolle ominaista on kallonluiden liian aikainen yhteen kasvaminen. Tämä tekee pään muodosta poikkeavan. Tilaan liittyy useita mahdollisia oireita ja komplikaatioita; esimerkiksi hengitysvaikeuksia voi ilmetä keskikasvojen poikkeavan kehityksen takia. Oireiden vaikeusaste kuitenkin vaihtelee. Monesti oireyhtymä paljastuu heti tai pian lapsen syntymän jälkeen siihen liittyvien matalien silmäkuoppien ja ulkonevien silmien takia. On kuitenkin mahdollista, että diagnoosiin päästään vasta aikuisiällä, jos oireisto on henkilöllä lievänä.


title: Crouzonin oireyhtymä

text: Oireyhtymää hoidetaan leikkauksin. Hoitamattomana oireisto voi johtaa esimerkiksi sokeutumiseen. Tämä johtuu siitä, että hoitamattomana aivoihin kohdistuva paine voi kasvaessaan vahingoittaa näköhermoa.


title: Keski-Suomen lintutieteellinen yhdistys

text: Keski-Suomen Lintutieteellinen Yhdistys on vuonna 1974 perustettu lintuharrastusta edistävä yhdistys.


title: Keski-Suomen lintutieteellinen yhdistys

text: KSLY:n perustamiskokous pidettiin Jyväskylän yliopiston biologian laitoksella 25.4.1974. Kokoonkutsujana toimi Timo Törmälä ja kokouksen puheenjohtajana Martti Linkola. Paikalla oli 29 henkilöä. Yhdistyksen nimeksi valittiin Keski-Suomen Lintumiehet (KSLM). Yhdistyksen virallinen perustamiskokous pidettiin 26.2.1975 ja yhdistysrekisteriin se merkittiin 12.12.1975.


title: Keski-Suomen lintutieteellinen yhdistys

text: Vuonna 1976 KSLM ryhtyi julkaisemaan omaa lintulehteä, "Keski-Suomen Linnut". 1977 yhdistys liittyi Lintutieteellisten Yhdistysten Liittoon, nykyään BirdLife Suomi. Vuonna 1984 yhdistyksen nimeksi muutettiin Keski-Suomen Lintutieteellinen Yhdistys r.y.


title: Painonnosto kesäolympialaisissa 1964

text: Vuoden 1964 kesäolympialaisissa kilpailtiin painonnostossa seitsemässä eri painoluokassa. Vain miehet kilpailivat. Nostomuotoina olivat punnerrus, tempaus ja työntö. Mitalit jaettiin kolmen nostomuodon yhteistuloksen perusteella. Yhteistuloksen maailmanennätystä parannettiin neljässä painoluokassa ja sivuttiin yhdessä.


title: Pukinpensaat

text: Pukinpensaat ("Lycium") on kasvisuku koisokasvien heimossa. Sukuun kuuluu noin 90(–100) lajia, jotka kasvavat subtrooppisella ja lauhkealla vyöhykkeellä kaikilla mantereilla. Pukinpensaat ovat tavallisesti kuivilla paikoilla kasvavia piikkisiä, punamarjaisia pensaita.


title: Pukinpensaat

text: Euroopassa viljellään Skandinavian eteläosia (Ruotsi, Norja ja Tanska) myöten koristekasveina kahta suvun kiinalaisperäistä lajia, pukinpensasta ("Lycium barbarum") ja kiinanpukinpensasta ("Lycium chinense"). Näitä lajeja viljellään myös hyötykasveina, koska niistä saadaan goji-marjoja. Goji-marjat ovat raaka-aine kiinalaisessa lääketieteessä.


title: Painonnosto kesäolympialaisissa 1960

text: Vuoden 1960 kesäolympialaisissa kilpailtiin painonnostossa seitsemässä eri painoluokassa. Vain miehet kilpailivat. Nostomuotoina olivat punnerrus, tempaus ja työntö. Mitalit jaettiin kolmen nostomuodon yhteistuloksen perusteella. Yhteistuloksen maailmanennätystä parannettiin neljässä painoluokassa ja sivuttiin kahdessa.


title: Narva (täsmennyssivu)

text: Narva voi tarkoittaa:


title: Patrick Eaves

text: Patrick Campbell Eaves (s. 1. toukokuuta 1984 Calgary, Alberta, Kanada) on yhdysvaltalainen jääkiekkoilija, joka pelaa NHL-joukkue Anaheim Ducksissa. Laitahyökkääjä on hyvä viimeistelijä ja pelaa rightilta.


title: Patrick Eaves

text: Eaves on Ottawa Senatorsin ensimmäisen kierroksen varaus vuodelta . Hän pelasi varauksensa jälkeen vielä kaksi vuotta Boston Collegessa, jossa hänet valittiin Hockey Eastin vuoden pelaajaksi ja voitti joukkueessa sarjan mestaruuden.


title: Patrick Eaves

text: Eaves siirtyi kaudeksi 2005–06 Senatorsin organisaatioon. Hän aloitti kautensa farmissa, mutta pelasi kaikkiaan 58 ottelua, joissa syntyi tehot 20+9=29. Eavesin seuraavalla kaudella tekemät 32 pistettä ovat tähän mennessä hänen yhden kauden piste-ennätyksensä. Kaudella 2007–08 Eaves kaupattiin Joe Corvon kanssa Carolina Hurricanesiin vaihdossa Cory Stillmaniin ja Mike Commodoreen. Keväällä 2008 hän teki kolmen vuoden jatkosopimuksen, mutta hänet kaupattiin jo yhden kauden jälkeen vuoden 2010 neljännen kierroksen varausvuoron kanssa Boston Bruinsiin vaihdossa Aaron Wardiin.


title: Patrick Eaves

text: Boston Bruins osti Eavesin sopimuksen ulos päivässä ja hän siirtyi vapaana agenttina Detroit Red Wingsiin kaudeksi 2009–10.


title: Patrick Eaves

text: Detroit Red Wings vaihtoi Eavesin Calle Järnkrokin ja kolmannen kierroksen varauksen David Legwandiin Maaliskuussa 2014.


title: Patrick Eaves

text: Helmikuussa 2017 Dallas Stars vaihtoi Eavesin Anaheim Ducksin vuoden toisen kierroksen varausvuoroon.


title: Patrick Eaves

text: Eaves on pelannut alle 18-vuotiaiden MM-kilpailuissa vuonna 2002 ja alle 20-vuotiaiden MM-kilpailuissa 2004. Hän voitti molemmista kultaa.


title: Patrick Eaves

text: Eavesin veli Ben on jääkiekkohyökkääjä. Veljesten isä Mike Eaves on entinen NHL-hyökkääjä ja toiminut myös HIFK:n ja Yhdysvaltain maajoukkueen päävalmentajana. Myös Patrickin ja Benin setä Murray Eaves on pelannut hyökkääjänä NHL:ssä.


title: Painonnosto kesäolympialaisissa 1956

text: Vuoden 1956 kesäolympialaisissa kilpailtiin painonnostossa seitsemässä eri painoluokassa. Vain miehet kilpailivat. Nostomuotoina olivat punnerrus, tempaus ja työntö. Mitalit jaettiin kolmen nostomuodon yhteistuloksen perusteella. Yhteistuloksen maailmanennätystä parannettiin viidessä painoluokassa.


title: John Brookfield

text: John Brookfield on yhdysvaltalainen voimamies, joka on erikoistunut puristusvoimaan. Hän on tehnyt lukuisia puristusvoimatemppuja mm. repinyt 100 korttipakkaa 2 minuutissa 15 sekunnissa, taivuttanut 12 mm paksuisen ja n. 6 m pitkän terästangon matkalaukkuun sopivaksi ja taivuttanut 520 60-pennyn kolikkoa 1 tunnissa 42 minuutissa. Brookfield on kirjoittanut puristusvoiman kehittämisestä lukuisia oppaita, joista tunnetuin lienee "Mastery of Hand Strength". Lukuisat muut voimamiehet ovat osoittaneet ihailunsa Brookfieldia kohtaan. Esimerkiksi Bill Kazmaier on sanonut hänestä "I was strong, BUT JOHN IS STRONG."


title: Ruutu+ Urheilu 1

text: Ruutu+ Urheilu 1 (entiseltä nimeltä "Nelonen Sport Pro" ja "Nelonen Pro 1") oli suomalainen Nelonen Median urheiluun keskittyvä maksutelevisiokanava, joka aloitti lähetyksensä 1. helmikuuta 2010 nimellä Nelonen Sport Pro ja korvasi Urheilu+kanavan. Se julkistettiin alun perin 7. joulukuuta 2009. Samalla julkistettiin yhteistyösopimus Viasatin kanssa, jonka ansiosta osa ohjelmaoikeuksista oli Viasatin omistamia. Televisiokanava oli saatavilla maanpäällisessä jakeluverkossa, kaapeli-TV-verkoissa ja Viasatin digitaalisessa satelliittipalvelussa. Kanava vaihtoi nimeään 1. tammikuuta 2011 Nelonen Pro 1:ksi, samoin tapahtui Nelonen Sportille, joka muuttui maksulliseksi Nelonen Pro 2:ksi. 9. maaliskuuta 2017 se vaihtoi nimeään Ruutu+ Urheilu 2 -kanavaksi.


title: Ruutu+ Urheilu 1

text: Heinäkuussa 2018 Nelonen Media ilmoitti lopettavansa maksu-tv-toimintansa ja maksukanavien lähetyksien loppuvan syyskuun alussa.


title: Kajsa Kling

text: Kajsa Kling (s. 25. joulukuuta 1988 Åre) on ruotsalainen alppihiihtäjä.


title: Kajsa Kling

text: Kling kilpaili ensimmäisen kerran alppihiihdon maailmancupissa tammikuussa 2005. 28. joulukuuta 2010 Kling kaatui Semmeringin suurpujottelussa loukaten molemmat polvensa, joten hän joutui jättämään koko loppukauden väliin. Kolmen parhaan joukkoon Kling sijoittui ensimmäisen kerran St. Moritzin supersuurpujottelusta joulukuussa 2013 oltuaan toinen. Hän sijoittui kolmanneksi Lake Louisen syöksylaskussa joulukuussa 2016.


title: Kajsa Kling

text: Sotšin olympialaisissa 2014 hän sijoittui suurpujottelussa 18:nneksi. Vailin / Beaver Creekin MM-kilpailuissa 2015 hän oli supersuurpujottelussa kahdeksas ja syöksylaskussa 18:s.


title: Kajsa Kling

text: Kling on voittanut Ruotsin mestaruuden kaksi kertaa superalppiyhdistetyssä (2008, 2016), kaksi kertaa syöksylaskussa (2009, 2014), neljä kertaa supersuurpujottelussa (2009, 2010, 2014, 2016) ja kolme kertaa suurpujottelussa (2009, 2010, 2016).


title: Mozal

text: Mozal on suuri alumiinisulattamo Mosambikissa, 17 kilometriä Maputosta pohjoiseen. Mozalin suurin omistaja on kaivosyhtiö BHP Billiton, joka omistaa siitä 47,1 prosenttia. Mozalin muut omistajat ovat Mitsubishi Corporation (25%), Industrial Development Corporation of South Africa (24%) ja Mosambikin valtio (3,9%).


title: Mozal

text: Mozalin rakennusprojekti aloitettiin 1998. Se maksoi 1,34 miljardia dollaria ja oli Mosambikin historian suurin yksittäinen sijoituskohde. Se avattiin 29. syyskuuta 2000. Mozalin laajennusprojekti hyväksyttiin jo seuraavana vuonna. Mozal II oli täydessa tuotantotehossaan elokuussa 2003.


title: Mozal

text: Mozal oli auttamassa Mosambikin taloutta kasvuun. Ensimmäisten toimintavuosiensa aikana se kolminkertaisti maan viennin ja nosti bruttokansantuotetta seitsemän prosenttia. Mozalin rakennustyö toi lisäksi työpaikan 15 000 ihmiselle, joista pääosa oli mosambikilaisia. Mozalissa työskentelee vakituisesti yli tuhat ihmistä ja välillisesti se työllistää yli 10 000 ihmistä alihankkijoiden kautta. Mozal tuotti 2000-luvun lopulla yli puolet Mosambikin vientituotosta. Maailmanlaajuinen taantuma on kuitenkin vaikuttanut tehtaan toimintaan. Tilivuotena 2008 Mozal jäi 115 miljoonaa dollaria tappiolle ja se joutui erottamaan työntekijöitään. Yhtiön tuottoon vaikutti alumiinin hinnan lasku ja Etelä-Afrikan energiakriisi, jonka seurauksena Mozalin energiansaanti putosi 10%. Tehtaan vientituotto oli vuonna 2008 1,45 miljardia dollaria, kun edellisvuonna se oli ollut 1,48 miljardia. Kun Mosambikin yhteisvienti kasvoi samalla, niin Mozalin osuus viennistä putosi 61,4 prosentista 54,7 prosenttiin. Mosambikin toiseksi suurin vientituote oli sähkö Cahora Bassan padosta. Se toi maalle 221,2 miljoonaa dollaria.


Venäläinen romaaniperinne ja Neuvostoliiton kirjallisuus on Raoul Palmgrenin kirjoittama Tiede-nimisen ”yhteiskunnallisen kirjallisuuden kustannusosakeyhtiön” vuonna 1940 julkaisema 47-sivuinen kirjanen.


title: Venäläinen romaaniperinne ja Neuvostoliiton kirjallisuus

text: Kirjan alussa Palmgren arvioi venäläisen kirjallisuuden olevan ranskalaisen kirjallisuuden ohella maailmankirjallisuudessa merkittävintä, kumpikin on kuvannut yhteiskunnallisia ongelmia. Kirjan mukaan keisarien Venäjällä, jossa vasta 1800-luvun puolivälissä päästiin eroon maaorjuudesta, esiintyi ”venäläinen tauti”, ikävystyminen, jonka kirjallisuus – ensinnä Aleksandr Puškinin "Jevgeni Onegin" – pyrki tuomaan venäläisten tietoisuuteen. Gontšarov ja Nikolai Gogol jatkoivat tätä 1900-luvun alussa. 1800-luvun jälkipuolen Leo Tolstoi ja Fjodor Dostojevski kuvaavat yläluokan yksittäisten edustajien voimattomia pyrkimyksiä saada aikaan yhteiskunnallisia muutoksia.


text: Palmgren piti Maksim Gorkia Venäjän ja Neuvostoliiton kirjallisuuden välittäjänä. Hänen mukaansa Gorki kuvasi yläluokan ongelmien yltävän yhteiskunnan pohjaan asti, esimerkiksi teoksissa "Pohjalla" ja "Äiti", jotka Konstantin Stanislavskin teatteri toi laajempaan julkisuuteen 1900-luvun alussa.


text: Lokakuun 1917 vallankumous sekoitti kirjallisuuden. Vladimir Majakovski, Isaak Babel, Aleksei Tolstoi ja niin edelleen ottivat johtavan aseman Gorkin tuotannon jatkuessa. Teatterin puolella esiintyi Prolekultin kaltaisia suuntauksia. 1920-luvun NEP-kaudella sekasortoinen kirjallisuus alkoi painottua työn ja työläisten kuvauksina, kirjojen niminä olivat esimerkiksi "Sementti", "Tehdas metsässä" ja "Vesivoimalaitos". Myöhemmin kirjat alkoivat kuvata viisivuotissuunnitelmiin liittyvä tarinoita. Mihail Šolohov esimerkiksi kirjoitti teoksen "Aron raivaajat". Osa näistä kirjoista oli vuoteen 1940 mennessä käännetty saksaksi, englanniksi ja ruotsiksi, mutta ei ymmärrettävistä syistä juurikaan suomeksi, poikkeuksena esimerkiksi 1930 Gummeruksen kustantamana Aleksei Tolstoin "Tsaari Pietari I". 1930-luvulla kärkeen nousivat uudestaan Gorki ja Mihail Šolohov Neuvosto-Venäjän sisällissotaa kuvaavalla romaanillaan "Hiljaa virtaa Don".


title: Pekka Säilä

text: Pekka Säilä (20. joulukuuta 1941 – 7. joulukuuta 2009 Helsinki) oli suomalainen tennispelaaja. Hän valmistui ekonomiksi Tulsan yliopistosta. Uransa alussa hän oli matkatoimisto Arean johtaja, mutta jättäytyi myöhemmin kokonaan tenniksen pariin.


title: Pekka Säilä

text: Säilä oli Suomen menestyneimpiä pelaajia 1960- ja 1970-luvuilla, joka voitti urallaan 16 kaksinpelin, 13 nelinpelin ja 4 sekanelinpelin Suomen mestaruutta vuosina 1964–1980. Davis Cupissa hän edusti Suomea 15 maaottelussa vuosina 1962–1976. Säilän pelityyli oli hyökkäävä, ja hän oli nopeajalkainen. Ensimmäisen suomenmestaruutensa hän voitti 1964, jolloin muutti paitsi pelityylinsä aggressiivisemmaksi, myös elämäntapansa. Elämäntavanmuutosten, tupakoinnin ja alkoholinkäytön lopettamisen taustalla oli uskoontulo.


title: Pekka Säilä

text: Vuonna 1967 Säilä eteni Wimbledonin tennisturnauksessa kolmannelle kierrokselle. Kolmannella kierroksella hän kärsi tappion Roger Taylorille, joka eteni turnauksen välieriin. Taylor voitti Säilän lukemin 6–2, 6–1, 6–3.


title: Pekka Säilä

text: Aktiiviuransa jälkeen Säilä toimi tennisvalmentajana ja suomalaisen tenniksen vaikuttajana. Hän valmensi ja opetti 1980-luvun alusta pitkään Saksassa.


title: Esikkokasvit

text: Esikkokasvit ("Primulaceae") on "Ericales"-lahkoon kuuluva putkilokasviheimo. Siihen kuuluu 58 sukua neljässä alaheimossa ja noin 2590 lajia. Useita heimoon aiemmin kuuluneita sukuja siirrettiin muualle DNA-tutkimusten jälkeen 2000-luvulla, mutta 2010-luvun alussa esikkokasveihin yhdistettiin heimot "Maesaceae", "Myrsinaceae" ja "Theophrastaceae".


title: Esikkokasvit

text: Esikkokasvit ovat puu- tai ruohovartisia koppisiemenisiä, joiden lehtiasento on on tavallisesti kierteinen; lapa on toisinaan tummatäpläinen. Kukinto on terttumainen, ja kukat ovat yhdisteräisiä. Terä- ja hedelehdet kehittyvät yhteisistä aiheista, ja molempia on viisi. Kukassa on myös joutoheteitä. Viidestä emilehdestä muodostuneen yhdislehtisen sikiäimen päällä on mettä erittävää solukkoa. Siemenaiheet, joita on useita tai paljon, kiinnittyvät vapaaseen keski-istukkaan. Vartalo on lyhyt ja ontto, luotti enemmän tai vähemmän pallomainen. Siemenet ovat kulmikkaita, ja niissä on runsas ravintovarasto eli endospermi.


title: Esikkokasvit

text: Esikkokasvien heimossa on neljä alaheimoa:


title: Esikkokasvit

text:
Alaheimossa on vain suku "Maesa", jossa on 150 lajia Vanhan maailman tropiikissa pohjoisessa Japaniin asti. Kasvit ovat liaaneja, pensaita tai puita, joissa on kauttaaltaan rauhasia ja eritekanavia. Korvakkeettomat lehdet sijaitsevat kierteisesti tai kahdessa rivissä, lavat ovat hammas- tai ehytlaitaisia. Kukinto on usein haarainen, ja siinä on pieniä kukkia. Teriö on ruukkumainen, hetiö tyveltä yhdislehtinen ja kiinnittynyt teriötorven keskivaiheille. Sikiäin koostuu kolmesta tai neljästä yhteen kasvaneesta emilehdestä ja on puoleksi kehänalainen. Luotti on tylppä tai pallomainen ja liuskainen. Hedelmä on monisiemeninen luumarja, jota verhiö ympäröi.
Alaheimossa on kuudesta yhdeksään sukua ja 105 lajia, jotka jaetaan kahteen tribukseen. Levinneisyys käsittää enimmäkseen trooppisen Amerikan, joitakin lajeja on myös lauhkeassa vyöhykkeessä ja Vanhassa maailmassa. Kasvien kukissa on enemmän tai vähemmän terämäisiä joutoheteitä.


title: Esikkokasvit

text: Tribuksessa Samoleae on vain 15-lajinen suolapunkien suku ("Samolus"), joka on levinnyt laajalle enimmäkseen lauhkeille seuduille pohjoisella ja eteläisellä pallonpuoliskolla. Muut alaheimon suvut ja lajit kuuluvat tribukseen Theophrasteae, jonka kasvit ovat puuvartisia, usein paksurunkoisia. Lehdet ovat piikkihampaisia tai ehytlaitaisia ja teräväkärkisiä. Kukat ovat kaksi- tai kaksikotisesti yksineuvoisia ja keskikokoisia, yhdisteräisiä. Niissä voi olla mettä erittäviä karvoja, ja joutoheteet ovat terälehtimäisiä. Hetiö muodostaa kartion kukan keskelle sen avautuessa; myöhemmin ne erkaantuvat toisistaan. Emiö on pitkävartaloinen. Hedelmä on marja, joskin toisinaan melko kuiva. Pyöreitä siemeniä siinä on yksi tai muutama. Tribuksen runsaslajisimmat suvut ovat "Clavija" (50 lajia) ja "Jacquinia" (35 lajia).Kasvit ovat usein lehtiruusukkeisia ruohoja, joilla on vanallinen kukinto. Siinä on keskikokoisia kukkia yhdislehtisine verhiöineen ja leveän maljamaisine teriöineen. Heteet sijaitsevat kohdakkain teriön liuskojen kanssa. Siemenaiheet kiinnittyvät vapaaseen keski-istukkaan. Hedelmä on kotamainen, ja siinä on paljon kulmikkaita siemeniä. Lehdet ovat ehyt-, hammas- tai sahalaitaiset. Kasvien aineenvaihduntatuotteina esiintyy kukurbitasiineja, jotka ovat kitkeränmakuisia triterpenoideja.


title: Esikkokasvit

text: Alaheimossa on yhdeksän sukua ja 900 lajia, joista viitisen tai kuutisen sataa kuuluu esikoiden sukuun ("Primula"). Nukkien suvussa ("Androsace") on 160 lajia. Alaheimo kasvaa pohjoisella pallonpuoliskolla ja hajanaisesti eteläisellä (kartta).Alaheimon kasvit ovat puita, pensaita, liaaneja tai ruohoja, joissa on usein keltaisen värisiä bentsokinoni-yhdisteitä. Kasvien kaikissa osissa voi olla rauhasia ja eritekanavia. Lehdet ovat tavallisesti ehytlaitaisia. Joskus kasvit ovat kaksikotisia. Kukat ovat usein ryhminä tai viuhkomaisissa kukinnoissa ja ovat tavallisesti 4-5-lukuisia, pieniä tai keskikokoisia. Teriö on usein kontortti (kierteinen), ja siinä sekä sikiäimessä on toisinaan mettä tai öljyä erittäviä karvoja. Heteenponnet ovat nuolimaisia. Vartalo saattaa puuttua. Hedelmä on eri tavoin avautuva kota, marja tai luumarja. Mehevissä istukoissa sijaitsevia pyöreitä tai kulmikkaita siemeniä on yksi, muutama tai paljon.


title: Esikkokasvit

text: Alaheimoon kuuluu 41 sukua ja 1435 lajia, jotka kasvavat tropiikissa ja pohjoisessa lauhkeassa vyöhykkeessä, myös Suomessa (kartta). Eniten lajeja on suvuissa "Ardisia" (450 lajia), "Myrsine" (myrsikit, 155 lajia), "Lysimachia" (alvet, 150 lajia), "Discocalyx" (115 lajia), "Oncostemum" (110 lajia), "Embelia" (100 lajia), "Parathesis" (85 lajia) ja "Stylogyne" (60 lajia).Heimo on yleismaailmallinen. Suomessa sitä edustavat seuraavat 19 lajia joko alkuperäisinä, satunnaistulokkaina tai viljelykarkulaisina:


title: Luis Monti

text: Luis Felipe Monti (15. toukokuuta 1901 Buenos Aires, Argentiina – 9. syyskuuta 1983 Escobar, Argentiina) oli argentiinalaissyntyinen jalkapalloilija, joka myöhemmin oli myös Italian kansalainen.


title: Luis Monti

text: Monti saavutti Argentiinan riveissä MM-hopeaa vuonna 1930 ja Italian riveissä MM-kultaa vuonna 1934. Hän on ainoa kahden eri maan riveissä MM-loppuottelussa pelannut pelaaja.


title: Luis Monti

text: Monti pelasi puolustajana tai keskikentällä puolustavassa roolissa. Hänet tunnettiin kovaotteisena pelaajana.


title: Luis Monti

text: Monti edusti Argentiinan pääsarjassa vuosina 1921–1930 Huracánia, Boca Juniorsia ja San Lorenzoa. Hän saavutti neljä Argentiinan-mestaruutta. Monti edusti Italian pääsarjassa vuosina 1931–1939 Juventusta. Hän saavutti neljä Italian-mestaruutta.


title: Luis Monti

text: Monti pelasi Argentiinan maajoukkueessa vuosina 1924–1931 16 ottelua ja teki niissä viisi maalia. Italian maajoukkueessa hän pelasi vuosina 1932–1936 18 ottelua ja teki niissä yhden maalin. Monti voitti Argentiinan riveissä 1927 Etelä-Amerikan-mestaruuskilpailuissa. Lisäksi hän saavutti hopeaa 1928 olympiaturnauksessa.


title: Luis Monti

text: Peliuransa jälkeen Monti toimi myös valmentajana. Hän työskenteli seuratasolla Italiassa ja Argentiinassa.


title: Olli Torkkel

text: Olli Torkkel (s. 11. syyskuuta 1978 Hämeenlinna) on suomalainen sirkustaiteilija ja telinevoimistelija. Telinevoimistelussa hän oli moninkertainen arvokisakävijä, jonka paras teline oli renkaat.


title: Olli Torkkel

text: Torkkel sijoittui voimistelu-urallaan seitsemän kertaa maailmancupin palkintokorokkeelle. Vuoden 2005 EM-kilpailuissa hän oli renkailla kymmenes. Torkkel edusti Espoon Telinetaitureita.


title: Olli Torkkel

text: Nykyisin Torkkel työskentelee kansainvälisessä Cirque du Soleil -sirkusseurueessa, johon hänet kutsuttiin vuoden 2009 EM-kilpailujen jälkeen. Hän myös opiskelee taloustiedettä Jyväskylän yliopistossa.


title: Karelia-sarja

text: Karelia-sarja on Jean Sibeliuksen 1893 säveltämä orkesterisarja, joka on koostettu samannimisestä kuvaelmamusiikista.


title: Karelia-sarja

text: Viipurilainen osakunta tilasi Sibeliukselta keväällä 1893 musiikin Karjalan historiaa käsittelevään kuvaelmasarjaan. Sibelius kiinnostui tehtävästä, koska oli sävelmänkeruumatkallaan tutustunut rajaseudun elämän runollisiin piirteisiin ja koska historia ja myytit kiehtoivat häntä. Karelia-musiikin ensiesitys oli 13. marraskuuta 1893, ja säveltäjä johti itse orkesteria.


title: Karelia-sarja

text: Karelia-sarjaan Sibelius valitsi kuvaelmamusiikista kolmannen kuvaelman "Intermezzon", neljännen kuvaelman "Balladin" ja "Alla marcian" Pontus de la Gardie -kuvaelmasta. Sarjasta tuli yleisön suosikki kotimaassa ja vähitellen myös ulkomailla. Kapellimestari Sir Henry Wood, joka johti teoksen Lontoossa jo 1906, vertasi sarjaa Pähkinänsärkijään ja Peer Gyntiin. Toisaalta Karelia-sarja tuotti Sibeliukselle haitallistakin mainetta kevyiden teosten säveltäjänä.


title: Karelia-sarja

text: "Intermezzo" alkaa torvifanfaareilla ja jatkuu pauhaavana ritarimarssina, jonka aikana kuvaelmassa metsästäjät toivat veroturkiksia liettualaiselle ruhtinaalle. "Balladi" kuvaa kuningas Kaarle Knutinpoikaa valtaistuimelta syöstynä kuuntelemassa laulajaa Viipurin linnassa. Musiikissa on skandinaavisen balladin sävyä ja keskiaikaisen tarun tunnelmaa. "Alla marcia" taistelunhaluisine sivuteemoineen, ahtokulkuineen ja täyteläisine soitinnuksineen huipentaa sarjan.


title: Noitaympyrä

text: Noitaympyrä on Pentti Haanpään vuonna 1931 kirjoittama romaani metsätyömies Pate Teikasta. Haanpää piti "Noitaympyrää" parhaana romaaninaan. Kustantajat pitivät teosta kuitenkin liian kriittisenä ja se julkaistiin vasta vuonna 1956, vuosi kirjailijan kuoleman jälkeen.


title: Noitaympyrä

text: "Noitaympyrän" päähenkilö on metsätyömies Pate Teikka. Hän ei löydä sijaansa aikansa suomalaisessa yhteiskunnassa. Hän kohoaa tukkijätkästä työnjohtajaksi. Hän ei kuitenkaan voi hyväksyä, kuinka yhtiö painostaa työntekijöitään vallitsevan maailmanpulan varjolla, vaan painuu maantielle. Siellä Teikka kokee monenlaista ja ajautuu lopulta asumaan Lappiin etelästä matkalla olevan maisterioriginellin, Raunion, kanssa. Lyhyen hyvän ajan jälkeen Raunio loukkaantuu auto-onnettomuudessa ja tekee turhautuessaan itsemurhan.


title: Noitaympyrä

text: Pate Teikka tekee epätoivoissaan ratkaisun, joka kirjoittamisaikana tuntui kustantajien lukijoista mahdottomalta: hän lähtee kulkemaan maantietä kohti rajaa ja Neuvostoliittoa. Hän ei näe Suomessa minkäänlaisia elämisen mahdollisuuksia.


title: Noitaympyrä

text: Kirjailija tarjosi teostaan muun muassa Otavalle ja WSOY:lle sekä jatkokertomukseksi sanomalehdille. Teos julkaistiin kuitenkin vasta postuumisti vuonna 1956, Otavan kustantamassa Haanpään jälkeenjääneiden kokoelmassa. Itsenäisenä teoksena se julkaistiin ensimmäisen kerran vuonna 1964 osana Kompassi-sarjaa. Suomalaisen Kirjallisuuden Seura julkaisi teoksen vuonna 1994 sarjassa Suomalaisen kirjallisuuden klassikoita Vesa Karosen kirjoittaman johdannon kera.


title: Noitaympyrä

text: Vesa Karonen kirjoittaa teoksesta johdannossa:


title: 152/35 Mk

text: 152/35 Mk eli "152 mm:n 35 kaliiperin merikanuuna" oli Venäjän keisarikunnassa 1887 käyttöönotettu kuuden tuuman laivatykki. Tykkiä käytettiin taistelulaivojen apuaseina sekä risteilijöiden aseina. Uudempi 152/45 C -tykki korvasi aseen jo ennen Venäjän-Japanin sotaa, mutta sitä käytettiin vielä vanhemmissa laivoissa. Ensimmäisen maailmansodan aikana tykkiä käytettiin Suomenlahdella rannikkotykkinä jolloin neljätoista tykkiä jäi suomalaisten haltuun Suomen itsenäistyttyä. Suomalaiset käyttivät tykkiä vielä toisessa maailmansodassa.


title: 152/35 Mk

text: Venäjän keisarikunnan esikuntakapteeni A.F. Brink kehitti kuuden tuuman 35 kaliiperin pituisen tykin piirustukset, joka kesti 20% suuremman maksimipaineen kuin olemassa olevat vastaavan kaliiperiset tykit. Vuonna 1882 aloitettiin uuden kuuman tuuman laivatykin suunnittelu, jolloin Brinkin suunnittelema malli valittiin käytettäväksi. Kenraaliluutnantti N.V. Kalakutskijin putkien lujuusteorioiden tutkimusten perusteella Obuhovin terästehtaalla valmistettiin ensimmäinen 35 kaliiperin tykki 1885. Tykki oli kerrosputki, jossa oli sisäputken lisäksi yhteensä kahdeksan kerrosta: viisi vaippaputkea, suojuskerros, liitoskerros sekä jalustan kiinnikekerros. Tykki oli ensimmäinen keskikaliiperin ase Venäjällä, jossa käytettiin ranskalaista Trëuille de Beaulieu -kierrelukkoa de Bange -tiivisteineen.


title: 152/35 Mk

text: Ensimmäisten tykkien valmistuessa 1885 saatiin Venäjälle Englannista piirustukset nauhaputkien valmistukseen, ja ensimmäisen sarjan valmistumiseen jälkeen ryhdyttiin 1887 valmistamaan tykkiä nauhaputkimallina. 1890-luvun alussa Venäjällä kehitettiin nauhaputkimallista yksinkertaistettu versio jota ryhdyttiin käyttämään tilauksessa olevissa tykeissä. 152/45 C -tykin käyttöönotto lopetti 152/35 Mk -tykin valmistuksen.


title: 152/35 Mk

text: Putilovin tehdas kehitti tykille 1886 ns. Vavasseur-lavetin jossa napatappi oli keskellä lavettia. Lavetin täysympyrä pohjalevy mahdollisti 360° ampumasektorin ja tätä lavettimallia käytettiin laivojen kansitykkien lavettina. 1887 kehitettiin Vavasseur-Dubrov -lavetti tai pelkästään Dubrov-lavetti. Kasemattitykkejä varteen oli 1886 kehitetty Krel-lavetti jossa napatappi oli lavetin etupäässä ja takapää liikkui pyörien varassa rautaisella pohjalevyllä.


title: 152/35 Mk

text: 152/35 Mk -tykkiä käytettiin apuaseina Venäjän keisarikunnan laivaston 1880-1890 -lukujen vaihteessa valmistuneiden Ekaterina II ja Imperator Alexander II -luokan taistelulaivoissa sekä taistelulaivoissa "Gangut", "Dvienadsat apostolov" ja "Navarin". Tykkiä käytettiin myös panssaristeilijöiden "Admiral Nakhimov" ja "Pamiat Azova" apuaseina sekä panssarikansiristeilijä "Admiral Kornilovin" pääaseistuksena. Vanhojen Pervenetz-luokan rannikkopanssarilaivojen tykit korvattiin 152/35 Mk -tykillä ja asetta käytettiin myös tykkiveneiden aseina. Venäjän–Japanin sodassa 152/45 C -tykki oli jo korvannut 152/35 Mk -tykin useimmissa laivoissa. Ensimmäisessä maailmansodassa neljätoista tykkiä sijoitettiin rannikkotykeiksi Pietari Suuren merilinnoitukseen Suomenlahdelle jolloin ne jäivät suomalaisten käsiin Suomen itsenäistyttyä.


title: 152/35 Mk

text: Suomen itsenäistyttyä jäi maahan neljätoista Vavasseur-lavettista 152/35 Mk tykkiä jotka oli sijoitettu Viipurinlahden-Koiviston alueelle: kuusi tykkiä Härkölässä, neljä Tuppurassa ja neljä Humaljoella. Härkölän ja Tuppuran merikanuunapatterit purettiin ennen talvisotaa ja niiden tykit siirrettiin ensin Laatokalle ja sittemmin Saaristomerelle, kaksi Lypertöön, kolme Bokullaan, kolme Lökholmaan ja yksi Pensariin. Humaljoen patteri oli paikallaan talvisodan ajan ja osallistui suomalaisten joukkojen tukemiseen maa-ammunnoilla sekä tulittamalla meren jäällä olleita vihollisjoukkoja. Mannerheim-linjan murruttua helmikuussa 1940 Humaljoen merikanuunapatteri ampui loppuun ammuksensa jonka jälkeen miehistö tuhosi tykit linnakkeesta vetäydyttäessä 19.-20.2.1940.


title: 152/35 Mk

text: Jatkosodassa tykkiä käytettiin Saaristomerellä sekä hyökkäysvaiheen jälkeen myös Laatokalla Saunaniemessä. Kaksitykkinen 30. raskas rannikkotykistöpatteri siirrettiin toukokuussa 1944 Ääniselle Limosaareen ja nimettiin uudelleen 43. raskaaksi rannikkotykistöpatteriksi. Äänisen rannikkoprikaatin vetäytyessä Ääniseltä patteri purettiin ja siirrettiin 21-22.6 Laatokalle Mursulaan Rannikkotykistörykmentti 13:n IV Linnakkeistoon. Patteri siirrettiin edelleen heinäkuun puolivälissä Riekkalan Hakalaan ja Välirauhan jälkeen 39. raskaana rannikkotykistöpatterina Salpa-asemaan Kuorevaaraan. Jatkosodan lopussa oli seitsemän tykkiä jäljellä, kaksi Lypertössä, kolme Bokullassa ja kaksi Ristisaaressa. Lisäksi oli kolme putkea Helsingin Laivastoasemalla. Sodan jälkeen tykit poistettiin käytöstä ja romutettiin yhtä lukuun ottamatta. Jäljelle jäänyt tykki on esillä Suomenlinnassa.


title: Majuri Tuho

text: Majuri Tuho (), oikealta nimeltään Paul Booker on DC Comics -kustantamon sarjakuvissa esiintyvä superroisto, joka on ajoittain toiminut myös moraalittomana sankarina. Gardner Foxin ja Gil Kanen luoma hahmo esiintyi ensimmäisen kerran vuonna 1966 "Green Lantern" -sarjakuvalehden toisen osan numerossa 43.


title: Majuri Tuho

text: Nuorena Paul Booker ei seurannut isänsä jalanjälkiä ryhtyä hammaslääkäriksi vaan sortui rikollisuuden teille. Hän joutui pakenemaan Coast Cityn poliiseja ja piiloutui auki olleeseen asuntoon, joka kuului Bookerin tietämättä Vihreän Lyhdyn entiselle ystävälle Thomas Kalmakulle. Booker tutki taloa ja käynnisti vahingossa Kalmakun salaisen ohjauspaneelin, jossa oli miehen oikeuskirja Vihreästä Lyhdystä. Lukiessaan päiväkirjaa läpi hän sai selville Vihreän Lyhdyn ja Salaman salaiset henkilöllisyydet. Booker ajatteli saavansa mainetta rikollisten keskuudessa mikäli hän kykenisi tuhoamaan molemmat sankarit. Booker päätti palkata useita tiedemiehiä luomaan hänelle laitteita, joilla voisi tehdä luonnon tuhoja. Hän nimesi samalla itsensä Majuri Tuhoksi. Palkkaamansa tiedemiehet eivät löytäneet keinoa poistaakseen sankareiden supervoimat, mutta keksivät säteen, jolla kykenisi vaihtamaan sankareiden supervoimia keskenään mikä voisi aiheuttaa hämmennystä.


title: Majuri Tuho

text: Majuri Tuho hyökkäsi Vihreän Lyhdyn ja Salaman kimppuun uusineen voimineen ja onnistui tiedemiesten luomalla aseella vaihtamaan sankareiden voimat. Se ei kuitenkaan estänyt heitä vaan kaksikko yhdessä päihittivät Majuri Tuhon ja olettivat hänen kuolleen räjähdyksen seurauksena. Heidän tietämättä Majuri Tuho oli pitänyt yllään laitetta, joka suojeli häntä miltä tahansa tuholta, jonka hän itse oli luonut. Muutaman viikon aikana Majuri Tuho oli kasautunut takaisin ihmismuotoonsa räjähdyksen jäljiltä ja palasi takaisin rikollisuuden teille. Hän tapasi sattumalta Hal Jordanin alias Vihreän Lyhdyn High Cityssä, josta oli tullut nyt vakuutuksen myyjä. Majuri Tuho otti selville Jordanin työnantajan yhtiön nimen ja suuntasi rakennuksen toimistoon ottamaan selville missä asunnoissa Jordan oli käynyt tarjoamassa vakuutuksia. Sittemmin Majuri Tuho suuntasi asuntoja kohti luomaan luonnon katastrofeja henkilöille jotka olivat ostaneet vakuutuksen. Myöhemmin hän kävi manipuloimassa Vihreän Lyhdyn asua ja sormusta yrittäen myöhemmin pakottaa Jordania pukeutumaan niihin. Ilmestyttyään vakuutusyhtiön eteen rikollisasu päällään, Jordan vaihtoi asunsa Vihreäksi Lyhdyksi, mutta ei kyennyt estämään Majuri Tuhoa. Tämän myötä Majuri Tuho pakeni paikalta jättäen Jordanin kärsimään paikalleen. Jordan sai selville Majuri Tuhon energian tehneen madottomaksi ladata voimasormusta. Hän kuitenkin loi suunnitelma jolla saisi Majuri Tuhon energian murretuksi.


title: Majuri Tuho

text: Myöhemmin Majuri Tuho yllytti Vihreää Lyhtyä kohtaaman häntä High Cityn pankissa, jossa hän antoi ylimielisesti Vihreän Lyhdyn lyödä vapaasti, tietäen ettei sankari kykenisi vahingoittamaan häntä ilman voimasormusta. Majuri Tuhon yllätykseksi Vihreä Lyhty oli ottanut mukaansa näkymättömän voima-akun, jolla Vihreät Lyhdyt lataavat voimasormuksensa ja löi Majuri Tuhon tajuttomaksi. Ennen kuin Jordan vei roiston poliisien huostaan hän tutki sormuksellaan Majuri Tuhon mielen ja yritti löytää taajuuden Majuri Tuhon tuhon energioille, joilla hän oli aiheuttanut ihmisille harmia. Lisäksi Jordan pyyhki Majuri Tuhon muistista Salaman henkilöllisyyden, mutta ironisella kostolla jätti oman salaisen henkilöllisyyden Majuri Tuhon muistiin. Herättyä Majuri Tuho oli raivona Jordanille ja yritti paljastaa sankarin henkilöllisyyden mutta ei kyennyt sanomaan Hal Jordanin nimeä, sankarin luodessa hänen mieleensä eston saada sanotuksi nimeään.


title: Majuri Tuho

text: Vuosia myöhemmin Majuri Tuho liittyi kenraali Scarrin Army of Crime ryhmään, jossa hän sieppasi rikkaita Gotham Cityn asukkaita ja vaati heistä lunnaita ostaakseen ryhmälle uusia superaseita. Heidän ryhmänsä kuitenkin hajosi Teräsmiehen ja Batmanin vuoksi.


title: Majuri Tuho

text: Majuri Tuho teki ensimmäisen esiintymisensä animaatiosarjassa Justice League Unlimitedin jaksossa "Dead Reckoning", jossa sillä oli mykkä cameo-rooli. Se kuului Luthorin ja Groddin järjestämään rikollisjärjestöön.


title: Majuri Tuho

text: Majuri Tuho esiintyi toista kertaa animaationa vuonna 2009 Batman – pelottomat -sarjan jaksossa "Hail the Tornado Tyrant!", jossa hahmon äänenä toimi James Arnold Taylor.


title: Majuri Tuho

text: Jaksossa Majuri Tuho hyökkäsi rannikolla olevalle karnevaalialueelle vaatimaan 500 000 000 dollarin lunnaita ja mikäli hän ei saisi rahoja uhkaisi kaupunkia todella suuri hurrikaani tuho. Majuri Tuhon aikeet kuitenkin estettiin Batmanin ja Red Tornadon saapuessa paikalle. Samaisessa tappelussa tietämättään hän loi Red Tornadon luomalle ns. pojalle Tornado Championille tunteet ampumalla tätä salamalla. Jakson myöhemmällä vaiheella Majuri Tuho karkaa vankilasta, jossa hän saa jälleen vastaansa Red Tornadon ja Batmanin, mutta on joutua Tornado Championin uhriksi, kun hän vahingoittaa Red Tornadoa.


title: Ivan Kolev

text: Ivan Kolev on seuraavien henkilöiden nimi:


title: Jaarli Pirkkiö

text: Lippo Jaarli Pirkkiö (s. 12. helmikuuta 1967 Rovaniemi) on entinen suomalainen painonnostaja.


title: Jaarli Pirkkiö

text: Pirkkiö sijoittui Soulin 1988 olympialaisissa alle 75 kilogramman sarjassa 12:nneksi. MM-kilpailuissa hän sijoittui yhteistuloksissa 17:nneksi vuonna 1985, 14:nneksi vuosina 1986 ja 1987, 11:nneksi vuonna 1989 ja 23:nneksi vuonna 1998. EM-kilpailuissa hän oli yhteistuloksissa kahdeksas vuonna 1988, seitsemäs vuonna 1989, kuudes vuonna 1990, kymmenes vuonna 1992, 11:s vuonna 1995, 15:s vuonna 1996, sekä kymmenes vuonna 1998. Nuorten MM-kilpailuissa hän oli parhaimmillaan viides vuosina 1986 ja 1987 sekä nuorten EM-kilpailuissa viides vuonna 1986 ja neljäs vuonna 1987. Hän voitti Pohjoismaiden mestaruuden vuosina 1986, 1987, 1989, 1990, 1995 ja 1997.


title: Jaarli Pirkkiö

text: Seuratasolla Pirkkiö edusti Rovaniemen Reipasta. Hän voitti Suomen mestaruuden vuosina 1986–1989, 1992, 1994, 1995, 1997, 1998 ja 2000. Hänen parhaat tuloksensa ovat vuodelta 1989 alle 82,5 kilogramman sarjasta: 155,5 kg tempauksessa, 195 kg työnnössä ja 347,5 kg yhteistuloksessa. Hän teki maaliskuussa 1998 alle 85 kilogramman sarjassa yhteistuloksen Suomen ennätyksen 332 kg, joka on yhä joulukuussa 2009 voimassa oleva Suomen ennätys.


title: Jaarli Pirkkiö

text: Jaarli Pirkkiö on toiminut Lapin Kansan urheilutoimittajana vuodesta 1995. Hänen isänsä Martti Pirkkiö on Rovaniemen Reippaan painonnostojaoston perustaja vuodelta 1969. Hänen veljensä Samuli ja Benjamin Pirkkiö ovat painonnoston Suomen mestareita ja arvokisaedustajia.


title: John Kocinski

text: John M. Kocinski (s. 20. maaliskuuta 1968 Little Rock, Arkansas) on entinen yhdysvaltalainen ratamoottoripyöräilijä. Hän voitti 250cc-luokan maailmanmestaruuden vuonna 1990 ja Superbike-mestaruuden vuonna 1997.


title: John Kocinski

text: John Kocinski alkoi kilpailla amatöörisarjoissa vuonna 1981 13-vuotiaana. Hän voitti neljä amatöörimestaruutta vuosina 1982 ja 1983. Kocinski oli tehdaskuljettaja jo 17-vuotiaana, vaikka hän oli liian nuori kilpailemaan joissain kilpailuissa. Yhdysvaltain mestaruussarjassa hän kilpaili sarjan nuorimpana kuljettajana. Vuosina 1987-89 Kocinski voitti kolme peräkkäistä Yhdysvaltain mestaruutta 250-kuutioissa. Samalla hän osallistui muutamiin Japanin mestaruussarjan osakilpailuihin sekä Japanin ja USA:n MM-osakilpailuihin. Ensimmäisen täyden MM-sarjan Kocinski kiersi vuonna 1990 ja heti tulokaskaudellaan hän voitti maailmanmestaruuden. Mestaruuskauden jälkeen Kocinski siirtyi luokkaa ylemmäs 500-kuutioisiin, missä hän oli kahdesti kolmas kokonaispisteissä.


title: John Kocinski

text: Kocinski piti vuonna 1995 välivuoden moottoripyöräilystä ja harrasti vesihiihtoa. Hän osallistui joihinkin vesihiihtokilpailuihin. Välivuoden jälkeen John Kocinski kilpaili Superbike-sarjassa voittaen sarjan mestaruuden vuonna 1997. Mestaruuskauden jälkeen Kocinski palasi MotoGP-sarjaan ystävänsä Erv Kanemoton yksityistalliin. Sanotaan, että Kanemoto oli ainoa mekaanikko ja virittäjä, jonka kanssa Kocinski tuli toimeen. Yksityiskalusto ei ollut kilpailukykyinen tehdastalleja vastaan, mutta Kocinski ajoi kerran palkintopallille ja oli MM-sarjan kokonaispisteissä kahdeksas vuonna 1999. Talli joutui lopettamaan rahoituksen puutteessa ja Kocinski ajoi vuonna 2000 Yhdysvaltain Superbike-sarjassa, jonka jälkeen hän lopetti kilpauransa.


title: John Kocinski

text: Kocinski ei ollut kilpakumppaniensa keskuudessa kaikkein pidetyin kuljettaja temperamenttinsa ja voitontahtonsa vuoksi. Hän muun muassa kolaroi Superbike-sarjassa Simon Crafarin kanssa, vaikka oli jo varmistanut sarjan mestaruuden ja Crafar olisi ajanut uransa ensimmäiseen osakilpailuvoittoon.


title: John Kocinski

text: Kilpauran jälkeen John Kocinski toimi vuosina 2001 ja 2002 Yamahan testikuljettajana. Moottoriurheilun ulkopuolella hän on työskennellyt kiinteistöalalla kiinteistökehittäjänä.


title: Valtteri Mikonmäki

text: Yrjö Henrik Walter (Valtteri) Mikonmäki (vuoteen 1936 Mäkelä, 13. maaliskuuta 1889 Ikaalinen – 17. heinäkuuta 1982) oli suomalainen poliitikko, kirkkoherra ja rovasti, joka toimi Maalaisliiton kansanedustajana vuosina 1927–1933. Hän istui myös Punkalaitumen kunnallisvaltuustossa. Hänestä tuli ylioppilas vuonna 1912, ja hänet vihittiin papiksi vuonna 1917. Hän työskenteli Punkalaitumen kappalaisena vuosina 1922−1930 ja kirkkoherrana vuosina 1930−1961. Vielä eläkkeellä ollessaan hän hoiti papinvirkoja viransijaisena eri seurakunnissa. Mikonmäki myös opetti uskontoa. Ennen kirkollista uraansa hän toimi maanmittausapulaisena, toimittajana ja käräjäkirjurina. Mikonmäki sai rovastin arvonimen vuonna 1940.


title: Tatra 603-2 B5

text: Tatra 603-2 B5 oli tšekkoslovakialaisen Tatran valmistama kilpa-auto, joka perustui Tatra 603:een. Auto suunniteltiin vakioautoluokan kestävyysajoihin. Se tuli tunnetuksi erityisesti vuosien 1966 ja 1967 Marathón de la Route -kisoista, jotka ajettiin Nürburgringillä.


title: Tatra 603-2 B5

text: Tatra 603 GT -kilpa-autolla Nürburgringillä vuonna 1965 saavutettujen kolmannen ja neljännen sijan jälkeen kilpailussa käytetyt kolme autoa päätettiin muuttaa sopiviksi B5-vakioautoluokkaan, jossa alkuperäisten tuotantoautojen rakennetta sai muunnella varsin vapaasti. Autot suunniteltiin Marathón de la Route -kestävyysajoa varten. Autot olivat väriltään tummankeltaisia lukuun ottamatta tavaratilan kantta, joka maalattiin mustaksi. Yksilöt voitiin tunnistaa oikeaan etukulmaan maalattujen punaisten raitojen avulla.


title: Tatra 603-2 B5

text: Julius Mackerlen suunnittelema T603:n moottori, myös mallinimeltään T603, oli alkuaankin kehitetty moottoriurheilukäyttöön. Sitä oli käytetty voimanlähteenä T602- ja T607-kilpa-autoissa sekä Tatraplaniin perustuneessa T601 Monte Carlo -mallissa. Kilpa-autoissa käytetty moottori oli tyypiltään T603H.


title: Tatra 603-2 B5

text: Auton takaosaan pitkittäin sijoitettu moottori oli ilmajäähdytteinen V8, jonka sylinteririvien välinen kulma oli 90 astetta. Moottorinlohko ja sylinterikannet olivat kevytmetallia. Moottorissa oli puolipallon muotoiset palotilat, joihin venttiilit oli asetettu vastakkain. Ketjukäyttöinen nokka-akseli oli sijoitettu moottorinlohkoon. Vakiomoottorin massa oli 180 kg.


title: Tatra 603-2 B5

text: T603-B5:n polttoaineensyötöstä vastasi neljä kaksikurkkuista Weber 35 DCNL -kaasutinta. Sytytysjärjestelmä oli kärjetön ja AEC:n valmistama. Puristussuhde oli nostettu alkuperäisestä 8,2:sta 10,5:een. Sylinterinkansia oli käsitelty ja venttiilinjousia jäykennetty. Männät olivat Mahlen ja männänrenkaat GC:n valmistamat. Moottorissa käytettiin Castrolin voiteluöljyä ja kotimaisia PAL-sytytystulppia. Moottorin teho oli 150 hv /6000 1/min ja suurin vääntömomentti 20 kpm /4000 1/min. Näillä eväillä auton huippunopeus oli 180 km/h.


title: Tatra 603-2 B5

text: Myöhemmin autoilla kilpailtiin B6-ryhmässä ja tätä varten moottoriin tehtiin Mackerlen suunnittelema ejektorijäähdytysjärjestelmä, joka toimi pakokaasujen virtauksen avulla. Ratkaisun ansiosta alkuperäiset, nokka-akselin päästä voimansa saaneet jäähdytyspuhaltimet voitiin jättää pois, jolloin moottorin teho kohosi 173 hevosvoimaan ja huippunopeus 195 kilometriin tunnissa. Haittapuolena äänenvaimentimien käyttö tuli mahdottomaksi, ja Tatran melutaso nousi kilpailutilanteessa korviahuumaavalle 130 desibelin tasolle.


title: Tatra 603-2 B5

text: Alkuperäisessä T603:ssa oli nelivaihteinen vaihteisto, jonka yhteyteen oli integroitu vetopyörästö. Vaihteiston välitykset muutettiin kilpailukäyttöön sopiviksi ja vaihteenvalitsin siirrettiin ohjaustangosta lattiaan. Kuiva yksilevyinen kytkin toimi hydraulisesti. Etuakselilla oli erillisjousitus ja MacPherson-pyöräntuenta, jossa oli kierrejouset, kolmiotukivarret sekä kallistuksenvakaaja. Autossa oli tehostamaton hammastanko-ohjaus. Takana oli heiluriakselisto, johon kuului kierrejouset. Jokaisella pyörällä oli tehostetut levyjarrut, joiden satulat olivat Dunlopin ja levyt Girlingin valmistamat. Renkaat olivat kooltaan 185/70 R 15 ja niin ikään Dunlopin valmistamat.


title: Tatra 603-2 B5

text: Autossa oli itsekantava teräskori, joka oli vahvistettu keskellä lattialla kulkeneella kotelopalkilla. Kilpaversion koria oli kevennetty vaihtamalla korin luukkuja lasikuituisiin ja korvaamalla sivuikkunat pleksillä. Lokasuojien aukkoja oli suurennettu renkaanvaihdon helpottamiseksi. Polttoainetankki oli upotettu etutavaratilan pohjalle ja täyttöaukko oli sijoitettu auton keulalle.


title: Tatra 603-2 B5

text: Istuimina oli kevyet kuppipenkit. Eteen oli asetettu neljä lisävaloa. Kojelautaan oli lisätty Halda Twinmaster -kello, Smith's-kierroslukumittari ja Speedpilot-navigointilaite. Varusteisiin kuuluivat myös käsisammutin ja äänimerkkien virkaa toimittaneet fanfaaritorvet.


title: Tatra 603-2 B5

text: Tatra T603-2 B5:n kuljettajina oli muun muassa Alois Mark, Zdenek Čechmánek, Stansilav Hajdušek ja Adolf Veřmiřovský.


title: Tatra 603-2 B5

text: Vuonna 1966 autoja testattiin aluksi Štramberkin radalla. Niillä ajettiin lähes 10 000 km:n mittainen kestävyysajo, jossa tutkittiin niiden teknistä luotettavuutta.


title: Tatra 603-2 B5

text: Saman vuoden elokuussa autot osallistuivat Nürburgringin Marathon de la Route -ajoihin. Kilpailussa oli mukana kaikki kolme Tatraa ja sen lisäksi 46 muuta ajoneuvokuntaa. Ajoaika oli 84 tuntia ja kuljettajaa vaihdettiin kolmen tunnin välein. Autoille oli määrätty vähintään 106 km/h keskinopeus päiväaikaan ja 90 km/h yöaikaan. Renkaanvaihto- ja tankkausajat sekä muihin huoltotoimenpiteisiin käytettävät ajat oli tarkoin rajattu virhepisteiden uhalla. Tatrat sijoittuivat ajoissa erinomaisesti, sillä ne saivat loppupisteissä kolmannen, neljännen ja viidennen sijan. Kisan voitti Ford Lotus Cortinaa kuljettaneet belgialaiset Jacky Ickx ja Gilbert Stapelaere tuloksella 8808 km; toiseksi tulivat BMW 1800 TISA:lla ajaneet luxemburgilainen Nicolas Koob ja italialainen Dino Pizznato (8 611 km). Tätä seurasivat Tatrat tuloksilla 8 330, 8 219 ja 7 725 km.


title: Tatra 603-2 B5

text: Autot osallistuivat jo seuraavan kuun aikana Brnossa pidettyihin kuuden tunnin kestävyysajoihin. Pari Veřmiřovský - Hajdušek sijoittui kolmanneksi, Čechmánek - Chovanec neljänneksi.


title: Tatra 603-2 B5

text: Vuoden 1967 Marathon de la Route -kisassa Tatrat saivat neljännen ja viidennen sijan; neljänneksi sijoittuneen autokunnan miehityksenä oli Hajdušek-Mark-Veřmiřovský ja viidenneksi sijoittuneessa Čechmánek-Chovanec-Pělucha.


title: Landkreuzer P. 1500 Monster

text: Landkreuzer P. 1500 Monster oli Natsi-Saksan aikainen superraskas telatykin suunnitelma. Toteutuessaan vaunu olisi ollut huomattavasti suurempi kuin mikään toisen maailmansodan aikainen panssarivaunu ja se olisi painanut jopa 1 500 tonnia.


title: Landkreuzer P. 1500 Monster

text:
Projekti oli jatkosuunnitelma Kruppin johtaja Groten esittelemälle Landkreuzer P. 1000 Ratte -projektille. Se oli 1000 tonnin painoinen jättiläispanssarivaunu, jota työntäisi eteenpäin kaksi 8400 hevosvoiman sukellusveneen moottoria. Pääaseena olisi toiminut 280 mm kanuuna. Hitler hyväksyi Ratten piirustukset joulukuussa 1942.
Landkreuzer P. 1500 Monster yhdisti Ratte-projektin rungon 800 mm Dora-tykkiin, jota oli käytetty rautatietykkinä itärintamalla, muun muassa Sevastopolin taisteluissa kesällä 1942. Se kykeni ampumaan seitsemän tonnin painoisia kranaatteja jopa 37 kilometrin päähän. Vaunuun suunniteltiin toissijaisiksi aseiksi 2 × 150 mm haupitsia ja lukuisia 15 mm konekiväärejä. Se muistutti enemmän liikkuvaa telatykkiä kuin panssarivaunua. Laitteella ei olisi kyennyt ampumaan ilman tuntikausien valmistelua. Se olisi pitänyt ankkuroida maahan ennen päätykin laukaisua ja tukea jonkinlaisilla puomeilla tai hydraulisella mekanismilla. Seuraavan laukauksen lataus olisi kestänyt aikakin 10 minuuttia. Dorassa lataus vaati 500 hengen miehistön.


title: Landkreuzer P. 1500 Monster

text: Monsterin mitat olivat suunnitelmassa: 42 metriä pitkä, 18 m leveä ja 7 m korkea ilman päätykkiä. Pelkän Dora-rautatietykin paino oli 1340 tonnia. Monsterin massaksi arvioitiin suunnitelmassa 1500 tonnia.


title: Landkreuzer P. 1500 Monster

text: Suunnitelmissa oli mainittu myös 250 millimetriä panssarointia osassa laitetta. Ei ole selvää mitä tämä panssarointi olisi suojannut.


title: Landkreuzer P. 1500 Monster

text:
Voimalähteeksi oli mainittu 2-4 sukellusveneen MAN-moottoria.
Suuri koneisto vaati kokonsa mukaisen miehistön, jota Monsterin olisi vaatinut ainakin 100 henkilöä. Voimakkaine moottoreineenkin se olisi saavuttanut ainoastaan 10-15 kilometrin tuntinopeuden.


title: Landkreuzer P. 1500 Monster

text: Ratte että Monster jäivät suunnittelijoiden pöydälle. Varusteluministeri Albert Speer lakkautti projektit jo varhain vuonna 1943. Ne olivat kaikessa megalomaanisuudessaan mahdottomia sotakoneita, joista tuskin olisi ollut Saksan salamasodalle sen toivomaa nostetta. Vaunut olisivat olleet toivottoman hitaita, ne olisivat murskanneet matkallaan sillat ja tuhonneet tiet, tehden muiden moottoroitujen joukkojen etenemisen mahdottomaksi. Lisäksi ne olisivat tarttuneet jatkuvasti kiinni pehmeään maastoon, kuten kolmannen jättitankin ja kolmikosta kaikkein kevyimmän Panzerkampfwagen VIII Mausin testit osoittivat. Kasvavan ilmavaaran lisääntyessä ne olisivat myös vaatineet aikanaan suuren ilmasuojauksen.


title: Opechancanough

text: Opechancanough (~1554-1646) oli Virginiassa vaikuttaneisiin powhataneihin kuulunut heimopäällikkö, ja powhatanien liiton johtaja vuosina 1618–1646. Opechancanough tarkoittaa sananmukaisesti "hän, jonka sielu on valkoinen".


title: Opechancanough

text: Opechancanough syntyi powhatanien liittoon kuuluneeseen pamunkey-heimoon vuonna 1554. Opechancanough oli powhatanien liiton luoneen päällikkö Wahunsunacockin veli tai velipuoli, ja hän johti omaa heimoryhmäänsä, joka asutti Pamunkeyjoen vartta. Englantilaisten tullessa Virginiaan vuonna 1607 hän oli jo kerännyt mainetta soturina ja hyvänä päällikkönä. Opechancanough ei pitänyt englantilaisten kasvavasta vallasta ja hän vangitsi löytöretkeilijä John Smithin ja toi tämän Werowocomocoon, joka oli toinen powhatanien kahdesta pääkaupungista. Täällä syntyi myytti Pocahontasista, joka tarinan mukaan pelasti Smithin hengen heittäytymällä tämän turvaksi, kun häntä oltiin teloittamassa. Tarinan paikkansapitävyys on nykyisin kyseenalaistettu. Pocahontas meni naimisiin englantilaisen John Rolfen kanssa 1614 ja tämä loi rauhan, joka kesti vuoteen 1622.


title: Opechancanough

text: Opechancanough pääsi powhatanien liiton päälliköksi Wahunsonacockin kuoltua vuonna 1618. Välit englantilaisiin alkoivat huonontua siirtolaisten tuotua tupakan viljeltäväksi Virginiaan. Alueelle alkoi tämän jälkeen muuttaa laumoittain siirtolaisia. Kahdeksan vuotta kestänyt rauha päättyi vuoden 1622 intiaaniverilöylyyn, jossa Opechancanoughin joukot tappoivat noin 350 siirtolaista. Hän ei kuitenkaan pystynyt tuhoamaan kaikkia englantilaisia ja hän joutui tekemään rauhan eurooppalaisten kostoretkikuntien hyökkäysten jälkeen vuonna 1636. Sodan jälkeen Opechancanoughin terveys heikkeni, ja on mahdollista, että hän kärsi myasthenia gravis -nimisestä lihasheikkoutta aiheuttavasta sairaudesta. Opechancanough yritti kuitenkin vielä lähes satavuotiaana ja osittain halvaantuneena tuhota englantilaiset hyökkäämällä jälleen kerran vuonna 1644 tappaen 500 siirtolaista. Hän hävisi kuitenkin taistelussa William Berkeleyn johtamille miliiseille ja hänet otettiin vangiksi. Opechancanough kuoli vankeudessa vuonna 1646 tarinan mukaan vartijan ampumana.


title: Aulis Junttila

text: Kustaa Aulis Ferdinand Junttila (16. elokuuta 1904 Uskela – 17. toukokuuta 1979) oli betonirakentamisen vaikutusvaltaisimpia henkilöitä sodanjälkeisen jälleenrakentamiskauden aikana Suomessa, professori ja Tuomiojan hallituksessa ammattiministerinä 1950-luvulla (kulkulaitosten ja yleisten töiden ministeri 17.11.1953–5.5.1954).


title: Aulis Junttila

text: Junttila oli Sementtiyhdistyksen ja Oy Betoni Ab:n puheenjohtaja sekä Betoniyhdistyksen asiamiehenä vuodesta 1934 ja puheenjohtajana vuodet 1946–1969. Hän kuului myös Sileävalukerhoon.


title: Merkelin II hallitus

text: Merkelin II hallitus oli liittokansleri Angela Merkelin johtama Saksan musta-keltainen koalitiohallitus, jonka virkakausi oli 28. lokakuuta 2009 - 17. joulukuuta 2013. Sen muodostivat Saksan kristillisdemokraattinen unioni CDU ja sen Baijerissa toimiva sisarpuolue CSU sekä Vapaa demokraattinen puolue FDP.


title: ActRaiser

text: ActRaiser on Quintet-peliyhtiön kehittämä ja Enixin (nykyisen Square Enixin) alun perin vuonna 1990 julkaisema videopeli Super Nintendo Entertainment System -konsolille. Peli koostuu ajalleen tyypillisten tasohyppelytasojen ja simulaatioelementtien yhdistelmästä. Peli julkaistiin sen verran aikaisin konsolin elinaikana, että Japanissa ja Yhdysvalloissa sitä pidetään SNES:n julkaisupelinä. Euroopan julkaisu tapahtui lähes vuoden konsolin julkaisua myöhemmin.


title: ActRaiser

text: Pelissä ohjataan "Herraa", kaikkivoipaista johtajaa, jonka tehtävänä on kehittää sivilisaatioita ja auttaa ihmisiä niiden muodostamisessa. Simulaatiojaksoissa pelaaja voi ohjata kaupunkien rakentamista "SimCityn" tapaan ja käyttää luonnonvoimia pelimaailman muokkaamiseen. Välillä kansoja kohtaa jonkinlainen katastrofi, jolloin Herran on laskeuduttava maahan taistelemaan demoneja vastaan. Koska pelihahmona on Jumala, ei pelissä voi koskaan kuolla lopullisesti.


title: ActRaiser

text: Pohjois-Amerikan ja Euroopan levitykseen tehdyssä versiossa pelihahmon nimi on "Master", eikä pelin ohjekirja tai peli itse viittaa kertaakaan mihinkään jumalalliseen voimaan. Tämä siitä syystä, että Nintendon silloisten ohjesääntöjen mukaan peleissä ei saanut olla mitään uskonnollisia teemoja.


title: ActRaiser

text: Peli sai aikoinaan ylistystä ajankohtaan nähden varsin edistyksellisestä soundtrackistä, jonka sävelsi Yuzo Koshiro. Soundtrack julkaistiin vuonna 1991 CD-formaatilla.


title: Giorgi Latsabidze

text: Giorgi Latsabidze (, s. 1978 Tbilisi, Georgia) on georgialainen pianisti, joka voitti ensimmäisen pianokilpailunsa 11-vuotiaana. Latsabidze tunnetaan erityisesti keskeisen romanttisen pianokirjallisuuden, kuten Frederic Chopinin ja Franz Lisztin, tulkkina.


title: Giorgi Latsabidze

text: Latsabidze aloitti piano-opinnot 6-vuotiaana ja opiskeli Tbilisin konservatoriossa. Hän on saanut lukuisia palkintoja ja tunnustuksia. Vuonna 1999 hän sai N. Rubinstein -palkinnon ja vuonna 2005 Jehudi Menuhin -palkinnon. Hän voitti vuoden 2006 “Young Artists” -pianokilpailun Los Angelesissa.


title: Giorgi Latsabidze

text:
Häntä opettivat muiden muassa Rusudan Tšodzava, Gerrit Zitterbart, Lazar Berman ja Stewart Gordon.
Latsabidze tulkitsi muiden muassa Franz Lisztiä ja Frédéric Chopinin teoksia, mutta levytti myös, Johann Sebastian Bachia, Wolfgang Amadeus Mozartia, Johannes Brahmsia, Robert Schumannia, Sergei Prokofjevia ja Claude Debussyia.


title: Giorgi Latsabidze

text: Latsabidze on levyttänyt Frédéric Chopinin 24 etydiä (Op. 10 ja 12), Franz Lisztin 12 transsendentaalista etydiä ja Claude Debussyn 12 preludia (II kirja).


title: Essalamin moskeija

text: Essalamin moskeija on moskeija Rotterdamissa Feijenoordin jalkapallostadionin vieressä. Moskeijan rakennustyöt alkoivat 2002, ja se otettiin käyttöön vuonna 2010. Moskeija tarjoaa tilan 3 000 rukoilijalle. Se on Hollannin suurin moskeija, jonka minareetit ulottuvat 50 metrin korkeuteen.


title: Essalamin moskeija

text: Moskeijan rakennustyöt keskeytyivät välillä muun muassa rahapulan vuoksi. Hollannin turvallisuuspalvelu tutki rakentamisen rahoittajien taustoja. Rakennustöistä vastasi saksalainen yritys, kun hollantilaiset ovat luopuneet työstä.


title: Essalamin moskeija

text: Jotkut uutiset väittivät moskeijaa myös virheellisesti Euroopan suurimmaksi, mitä se ei ole. Euroopassa on useita moskeijoita, joihin kuvataan sopivan 10 000–17 000 rukoilijaa.